Στα 3 δισ. η αξία του κλάδου φρούτων και λαχανικών – ΤΥΠΟΣ ΧΑΛΚΙΔΙΚΗΣ\nΓια τις εξελίξεις στον κλάδο φρούτων και λαχανικών, έναν κλάδο με συνολική αξία που φτάνει τα 3 δις. ευρώ, μίλησε ο κ. Παναγιώτης Ορφανός, εκδότης-διευθυντής του περιοδικού Φρουτονέα, στο πλαίσιο της σημερινής συνέντευξης Τύπου για την έκθεση Freskon που εγκαινιάζεται αύριο στο Διεθνές Εκθεσιακό Κέντρο Θεσσαλονίκης.\nΣύμφωνα με τα στοιχεία που παρουσίασε, η αξία των εξαγωγών το 2016 ξεπερνούσε τα 829 εκατ. έναντι 721.35 το 2015. Κατά το ίδιο διάστημα, σταθερή παρέμεινε η αξία των εισαγωγών. Σε ότι αφορά τις κύριες αγορές της Ελλάδας, στις τρεις πρώτες θέσεις βρίσκονται, κατά σειρά, η Βουλγαρία, η Ρουμανία και η Γερμανία, ενώ την πεντάδα συμπληρώνουν η Πολωνία και η Σερβία. Ειδικά για την Πολωνία, ο κ. Ορφανός τη χαρακτήρισε ανερχόμενη δύναμη , εκτιμώντας ότι θα ξεπεράσει τη Γερμανία του χρόνου. Αλλά και η Σερβία ανεβαίνει «σιγά-σιγά» από φέτος, όπως τόνισε. Σε ότι αφορά τα προϊόντα που εξάγει η Ελλάδα, τα 10 κυριότερα, βάσει όγκου είναι τα εξής: Εσπεριδοειδή, καρπούζια, ροδάκινα, ακτινίδια, κηπευτικά, μήλα, σταφύλια, μπανάνες, πατάτες, φράουλες.\nΒάσει αξίας, η κατάταξη αλλάζει και διαμορφώνεται ως εξής: Εσπεριδοειδή, σταφύλια, ακτινίδια, ροδάκινα, κηπευτικά, καρπούζια, μήλα, κεράσια, φράουλες, σπαράγγια. Όσο για κάποιες νέες καλλιέργειες, ερωτηθείς σχετικά, ο κ. Ορφανός είπε ότι κάποιες έκαναν ένα «μπαμ» αλλά πολλοί γεωργοί «εγκλωβίστηκαν» όπως είπε και έχασαν λεφτά, καθώς μπήκαν στην καλλιέργεια χωρίς γνώσεις και έρευνα αγοράς.\nΟ κ. Ορφανός αναφέρθηκε και στη σημασία της θέσης της Ελλάδας, καθώς, όπως τόνισε, από εδώ ξεκινά ο δρόμος για τα Βαλκάνια και την Ευρώπη, υποστηρίζοντας ότι η χώρα μας γίνεται ήδη κέντρο τροφοδοσίας φρούτων και λαχανικών σε όλες τις βαλκανικές χώρες. κάτι που «ξέρουν οι μεγάλες εταιρίες». «Όλη η Ευρώπη γνωρίζει και κοιτά με καλό μάτι τα ελληνικά φρούτα», τόνισε χαρακτηριστικά, σημειώνοντας πάντως ότι είμαστε ως χώρα χαμηλά σε όγκο. Είπε ακόμη ότι υστερούμε λίγο και στο κομμάτι των συσκευαστηρίων , επισημαίνοντας πάντως πως ο αγροτικός κόσμος θέλει να κάνει επενδύσεις και το αρμόδιο υπουργείο κωλυσιεργεί.\n← «Διαζύγιο» της Ένωσης Ξενοδόχων Θεσσαλονίκης με τον Οργανισμό Τουρισμού\nΑνανέωση θητείας 1.500 εποχικών πυροσβεστών →\nΟι τελικοί κυπέλλου με «εισαγόμενους» διαιτητές\nΕγκαίνια έκθεσης φωτογραφίας στην Αγιορειτική Εστία ΝΙΚΟΣ ΚΟΥΚΗΣ “Άγιον Όρος – Βίος της Ερήμου”


Αρχική Π.Ε. ΝΗΣΩΝ ΔΗΜΟΣ ΣΑΛΑΜΙΝΑΣ Ραγκούσης: Απάνθρωπη αδιαφορία του ΥΠΕΣ για τα αλλοιωμένα κρέατα στον Δήμο Σαλαμίνας\nΣτα αλλοιωμένα κρέατα που διένειμε η Περιφέρεια Αττικής σε άπορες οικογένειες στον Δήμο Σαλαμίνας, αναφέρθηκε ο βουλευτής της Β’ Πειραιά Γ. Ραγκούσης\nO κοινοβουλευτικός εκπρόσωπος του ΣΥΡΙΖΑ-ΠΣ και βουλευτής της Β’ Πειραιά, Γιάννης Ραγκούσης, μετά τα δημοσιεύματα για διανομή αλλοιωμένων κρεάτων από την Περιφέρεια Αττικής σε οικογένειες στη Σαλαμίνα, δημοσιεύει την απάντηση του Στέλιου Πέτσα, ενώ απαντά εκ νέου στον αναπληρωτή ΥΠΕΣ.\nΠέτσας: «Σε απάντηση της ανωτέρω Αναφοράς, σας γνωρίζουμε ότι τα διαλαμβανόμενα στην Αναφορά δεν εμπίπτουν στο πεδίο αρμοδιοτήτων του υπουργείου Εσωτερικών»\n«Με την εν λόγω τοποθέτησή του ο κ. Πέτσας επέλεξε να διαφύγει των αδιαμφισβήτητων ευθυνών του υπουργείου Εσωτερικών για το πόρισμα – καταπέλτη των ελεγκτών του ΕΦΕΤ, αναφορικά με τα επικίνδυνα για τη δημόσια υγεία κρέατα που διένειμε η Περιφέρεια Αττικής σε άπορες οικογένειες στον Δήμο Σαλαμίνας.\nΤη στιγμή μάλιστα που παρευρισκόταν κατά τη διανομή των κρεάτων στη Σαλαμίνα κλιμάκιο της Περιφέρειας Αττικής (Επιτροπή Παραλαβής Περιφερειακή Ενότητα Πειραιώς και Νήσων).\nΠροηγούμενο άρθροΣυνελήφθη Γεωργιανή που πωλούσε πλαστές αρνητικές βεβαιώσεις covid\nΕπόμενο άρθροΔώρο Πάσχα: Έως τις 28/4 η καταβολή του – Σε 2 δόσεις για όσους είναι σε αναστολή


«Το έθιμο του Ζαφείρη», ένα διήγημα του Οδυσσέα Νασιόπουλου - Λόγω Γραφής\n«Το έθιμο του Ζαφείρη», ένα διήγημα του Οδυσσέα Νασιόπουλου\n-Έλα εδώ Γιαννάκη, πάρε αυτό το καλάθι, έχει μέσα κόκκινα αυγά, κουλούρια, δυο τσουρέκια κι άλλα πασχαλινά, να τα πας στο παππού σου.\n-Μα Μαμά, με περιμένει η παρέα μου.\n-Άστους, να περιμένουν, άντε πήγαινε τώρα και γρήγορα. Μετά κάνε ό,τι θες, τον μάλωσε η μητέρα του.\n-Καλά μαμά, πάω, είπε ο μικρός δυσανασχετώντας.\n-Παππού, παππού! φώναξε ο μικρός και έκρουε την πόρτα.\nΉταν σχεδόν μισάνοιχτη και μπήκε μέσα\n-Παππού, παππού! ξαναφώναξε, πού είσαι;\nΚοίταξε από δω, κοίταξε από κει, τίποτα. «Θα βγήκε έξω μάλλον», σκέφτηκε ο μικρός κι ακούμπησε το καλάθι στο τραπέζι. Ο παππούς του από τότε που πέθανε η γυναίκα του ζούσε μόνος, σε μια μικρή κάμαρη, με εσωτερικό μπάνιο, δίπλα ακριβώς από την μεγάλη του κόρη, παντρεμένη με τρία παιδία. Ο Γιαννάκης ήταν ο μικρότερος κι ο πιο αγαπημένος του εγγονός, είχε κι το όνομά του βλέπεις. Όλα τα υπάρχοντά του ήταν ένα κρεβάτι, το τραπέζι, τρεις καρέκλες, μια ντουλάπα, με ξεφτισμένα γέρικα ρούχα. Και οι παλιές φωτογραφίες στους τοίχους, και σε δύο τετράδια με τον τίτλο «Φωτογραφίες μιας ζωής», που τις κρατούσε σαν τον πολυτιμότερο θησαυρό του. Παντρεύτηκε, γέννησε, δούλεψε πολύ, έχτισε και τ’ άφησε όλα, ό,τι απέκτησε, στα παιδιά και εγγόνια του, μέχρι τελευταίας δεκάρας. Αυτά τα τετράδια πρόσεξε ο μικρός-Γιαννάκης. Που δεν άφηνε σε κανένα σχεδόν να τα ξεφυλλίζει. «Θα τα ξέχασε εδώ φαίνεται» σκέφτηκε ξανά ο μικρός, κι άρπαξε την ευκαιρία. Πήρε το ένα και το άνοιξε, ασπρόμαυρες κι έγχρωμες φωτογραφιές διαδέχονταν στιγμές, χρόνια κι εποχές. Ο παππούς πιτσιρίκος, νεαρό παλληκάρι, στρατιώτης, στην πρώτη του δουλειά, με την γιαγιά του, με τα παιδιά του. Μέχρι μια μεγάλη με όλη την οικογένεια, παιδιά, εγγόνια και την γιαγιά λίγο πριν πεθάνει, το περασμένο Πάσχα. Ξεφυλλίζοντας, το μάτι του έπεσε σε μια ασπρόμαυρη φωτογραφία. Ήταν ο παππούς με την παρέα του, πέντε, έξι, συνομήλικα πιτσιρίκια, με κοντά παντελονάκια, και δυο κοπέλες, κι από κάτω η λεζάντα έγραφε. «Έθιμο του Ζαφείρι, Απρίλης του 1955».\n-Κάποιος, εκτός από περίεργος είναι και πολύ πεισματάρης, έτσι δεν είναι Γιαννάκη; ακούστηκε μια φωνή βαριά κι γέρικη πίσω του.\n-Εγώ παππού, εγώ το καλάθι έφερα, με τα πασχαλινά που μου είπε η μαμά. Άθελα μου πρόσεξα τα τετράδια με τις φωτογραφίες, είπε κομπιάζοντας, προσπαθώντας να βρει κάποια δικαιολογία.\n-Καλά, καλά, δεν σε μαλώνω, έτσι ήμουνα και ‘γω στα νιάτα μου, πεισματάρης κι ατίθασος. Τι τα θες, περάσαν τα χρόνια κι ούτε που το κατάλαβα, να σαν τα φύλλα που ρίχνει κάτω τ’ άγερι, είπε και μελαγχόλησε.\n-Πες μου παππού τι είναι αυτό το έθιμο του Ζαφείρη.\n-Α! Πρόλαβες και τα ξεφύλλισες μικρέ μπαγασάκο!\nΚι ο μικρός χαμογέλασε.\n-Αχ! Τι μου θύμισες τώρα, πόσα χρόνια παιδικής αθωότητας πίσω. Και κάθισε το γέρικο σώμα του, ξεφυλλίζοντας τις αναμνήσεις.\n-Το έθιμο αυτό λοιπόν, γινόταν κάποτε την Κυριακή της Λαμπρής, να καλή ώρα σαν τώρα, και καθόλη τη διάρκεια της Άνοιξης στην Ήπειρο και στο χωριό μας το Συρράκο, αλλά και σ’ άλλα μέρη της Μακεδονίας, αναβίωνε το έθιμο του Ζαφείρη (ή νεκρού). Το όνομα δεν είναι σταθερό και μπορεί και να συναντηθεί ως Μαγιόπουλο ή ακόμα και Φουσκοδέντρι, ανάλογα τον τόπο.\n-Και τι γινόταν σ’ αυτό παππού;\n-Κάτσε βρε είσαι και βιαστικός. Στο έθιμο αυτό λοιπόν, μαζεύονταν τα παιδιά του χωριού σε παρέες, κορίτσια, αγόρια δεν υπήρχε διάκριση. Να! Όπως εγώ στην φωτογραφία με το Μιχαλάκη, το Βαγγέλη, τον Περικλή, τη Χαρίκλεια κι άλλους, πεθαμένους και χαμένους πια φίλους μου. Και οι θύμισες τον κατέκλυσαν.\n-Μετά παππού; τον συνέφερε ο μικρός Γιαννάκης.\n-Μετά μικρέ μου, το παιδί που έχει το ρόλο του Ζαφείρη παριστάνει το νεκρό, ενώ τα υπόλοιπα μαζεύαν λουλούδια και φύλλα. Τον στολίζαν και παράλληλα τον μοιρολογούσαν κρατώντας στα χέρια τους καλάμια αντί για λαμπάδες. Στο τέλος του μοιρολογιού, όλα τα παιδιά μαζί φωνάζουν «Σήκου Ζαφείρη, σήκου!» και ο «νεκρός» ανασταίνεται από το στολισμένο με λουλούδια κρεβάτι του και τα κυνηγά φωνάζοντας και γελώντας. Αλίμονο στον άτυχο που θα πιάσει ο αναστημένος Ζαφείρης, γιατί θα είναι ο «νεκρός» της επόμενης χρονιάς ή του επόμενου γύρου. Σ’ αυτό το σημείο γινόταν η μεγάλη πλάκα. Μια χρονιά, θυμάμαι, ήταν η σειρά μου να την πάθω κι εγώ, να γίνω Ζαφείρης. Αλλά με καλό τέλος· γιατί μες την φούρια να πιάσω κάποιον, έπεσα πάνω σ’ ένα κορίτσι, τη γιαγιά σου, είπε και προσπαθούσε να συγκρατήσει τα δάκρυά του.\n-Πολύ ωραίο έθιμο παππού, κρίμα που δεν το κάνουν πια.\n-Κρίμα, όπως το είπες Γιαννάκη μου, αλλά βλέπεις οι περισσότεροι νέοι, που θα μπορούσαν, έχουν φύγει απ’ το χωριό· εκτός των άλλων λίγοι ενδιαφέρονται πλέον για τις παραδόσεις και τα έθιμά μας. Τους έχουν πάρει τα μυαλά τα ξένα ήθη, τ’ ανούσια, τα ψεύτικα και οι οθόνες αφής.\n-Μην το λες παππού, όχι όλοι. Πρέπει, να φύγω τώρα, με περιμένει η παρέα μου. Καλή Ανάσταση παππού!\n-Στο καλό! Καλή Ανάσταση Γιαννάκη μου! αντευχήθηκε εκείνος και χαμογέλασε, είχε καταλάβει.\n-Μάγκες! είπε ο Γιαννάκης μόλις έφτασε στους φίλους του, βρήκα τι θα κάνουμε την Κυριακή του Πάσχα. Το έθιμο του Ζαφείρη!\n-Μπα! Και τι είναι αυτό το έθιμο πάλι; ρωτούσαν οι περισσότεροι.\n-Πάμε και θα σας εξηγήσω!\nΚι έτσι το χωριό αναβίωσε κι απέκτησε ξανά τον Ζαφείρη ή Μαγιόπουλο ή Φουσκοδέντρι του.\n"Στάσα", γράφει η Μαριάννα Γληνού


Ένωσαν φιάλη υγραερίου με ΑΤΜ τράπεζας στη Λευκωσία\nΥπόθεση απόπειρας καταστροφής περιουσίας και συγκεκριμένα υποκαταστήματος τράπεζας διερευνά η Αστυνομία στη Λευκωσία.\nΣε αστυνομική ανακοίνωση αναφέρεται ότι γύρω στις 7.15 το πρωί λήφθηκε πληροφορία στην Αστυνομία, ότι υπήρχε μια φιάλη υγραερίου, η οποία ήταν ενωμένη με σύρμα με την αυτόματη ταμειακή μηχανή, υποκαταστήματος εμπορικής τράπεζας στη Λευκωσία.\nΑμέσως, στη σκηνή μετέβησαν μέλη της Αστυνομίας, τα οποία απέκλεισαν τη σκηνή και επιλήφθηκαν των εξετάσεων. Από τις εξετάσεις, διαπιστώθηκε ότι οι δράστες τοποθέτησαν τη φιάλη με το υγραέριο και την ένωσαν με την αυτόματη ταμειακή μηχανή. Στη συνέχεια προσπάθησαν να δημιουργήσουν ανάφλεξη, με σκοπό να προκαλέσουν έκρηξη, χωρίς ωστόσο να τα καταφέρουν.


Τέλος Αυγούστου αναμένεται να παρουσιαστεί το ν/σ για την αγροτική γη. › ΑΓΡΟΦΥΛΛΙΔΑ\nΤέλος Αυγούστου αναμένεται να παρουσιαστεί το ν/σ για την αγροτική γη.\nΠερί τα τέλη Αυγούστου θα παρουσιαστεί στο Υπουργικό Συμβούλιο – σύμφωνα με τελευταίες πληροφορίες – το σχέδιο του υπουργείου Αγροτικής Ανάπτυξης για τις αγροτικές εκτάσεις του Δημοσίου οι οποίες παραχωρηθούν με ευνοϊκούς όρους σε αγρότες και κτηνοτρόφους. Στόχος του προγράμματος είναι να αυξηθεί η αγροτική παραγωγή με την καλλιέργεια προϊόντων με ζήτηση, όπως αυτά που εντάσσονται στα αγροτικά καλάθια. Προτεραιότητα θα έχουν οι νέοι αγρότες κάτω των 30 ετών.\nΥπενθυμίζουμε ότι στο θέμα είχε αναφερθεί σε συνέντευξή του στον ΑγροΤύπο ο υπουργός Αγροτικής Ανάπτυξης τονίζοντας ότι από το Σεπτέμβριο θα αρχίσουν να αποκτούν οι αγρότες χωράφια που παρέμεναν για πολλά χρόνια ακαλλιέργητα. «Μιλάμε για 6 εκατ. στρέμματα της πατρίδα μας που θα αρχίσουν να καλλιεργούνται», δήλωσε σε αποκλειστική συνέντευξη στον ΑγροΤύπο ο υπουργός Αγροτικής Ανάπτυξης & Τροφίμων κ. Κώστας Σκανδαλίδης, τον περασμένο Μάιο. Όπως υποστήριξε ο υπουργός, «μέσα στο καλοκαίρι αναμένεται να κατατεθεί το σχετικό νομοσχέδιο στη Βουλή, με το οποίο θα αποκτήσουν με «συμβολικό» ενοίκιο χωράφια οι αγρότες».\nΣύμφωνα με τον υπουργό, ήδη έχει ολοκληρωθεί η σχετική μελέτη και αποτυπώνονται σε κάθε Περιφέρεια τα χωράφια που υπάρχουν για αξιοποίηση. Αυτή τη στιγμή γίνεται ένα ξεκαθάρισμα ποια είναι τα «καθαρά» χωράφια και ποια είναι τα «καταπατημένα».


Πρόσκληση σε δημιουργούς για την παραγωγή ψηφιακών έργων απευθύνει το ΥΠΠΟ | mononews\nΠρόσκληση σε δημιουργούς για την παραγωγή ψηφιακών έργων απευθύνει το ΥΠΠΟ\n20 Μαρτίου 2020 17:13 Τελευταία ενημέρωση:5:13 μμ\nΗ Αφροδίτη, η Αθηνά και το χρυσό κύπελλο του Νέστορα. Εικονική περιήγηση στο Εθνικό Αρχαιολογικό Μουσείο\n23.500 θεατές απόλαυσαν διαδικτυακά την παράσταση Μακμπέθ\nΜε 15 εκατ. € ενισχύεται ο πολιτισμός που πλήττεται από την πανδημία\nΠρόσκληση για την ανάπτυξη πολιτιστικού υλικού, που θα είναι προσβάσιμο διαδικτυακά με ή χωρίς χρέωση απευθύνει προς πολιτιστικούς φορείς και γενικότερα τους δημιουργούς το υπουργείο Πολιτισμού.\nΟ στόχος είναι η υποστήριξη έργων, που συμβάλλουν στην ανάπτυξη και την προώθηση υψηλής ποιότητας σύγχρονου ελληνικού, ψηφιακού πολιτισμού, ειδικά στην δύσκολη εποχή που διανύουμε και μετά τη λήψη μέτρων για τον περιορισμό της εξάπλωσης του κορωνοϊού.\nΟ ψηφιακός πολιτισμός περιλαμβάνει πολιτιστικές και καλλιτεχνικές παραγωγές ή εκφράσεις που σχετίζονται με την ψηφιακή τεχνολογία, τα νέα μέσα, και τομείς της δημιουργικής οικονομίας (design, gaming κ.ο.κ.) και σ΄αυτό το πλαίσιο μπορεί να κινηθούν οι ενδιαφερόμενοι.\nΣυγκεκριμένα μπορεί να γίνει ανάπτυξη πρωτότυπου πολιτιστικού υλικού ή η μετατροπή σε ψηφιακή μορφή υφιστάμενου ιδιόκτητου πολιτιστικού υλικού, έτσι ώστε να μπορεί να υπάρχει διαδικτυακή πρόσβαση σε αυτό (πάντα με ή χωρίς χρέωση).\nΕπίσης στην πρόσκληση περιλαμβάνονται:\nΗ ανάπτυξη υφιστάμενων ψηφιακών πολιτιστικών δομών, καθώς και δομών που επιτρέπουν την συνδημιουργία ψηφιακών πολιτιστικών δράσεων.\nΗ ανάπτυξη παιδαγωγικού υλικού πολιτιστικού περιεχομένου. Η ενίσχυση της πολιτιστικής και δημιουργικής οικονομίας και της εξεύρεσης καινοτόμων μέσων πολιτιστικής έκφρασης, οι οποίες δεν περιορίζονται χωρικά. Και τέλος η ανάπτυξη ψηφιακού πολιτιστικού υλικού που να είναι εξίσου προσβάσιμο και από ΑμεΑ.\nΕπιπλέον παράταση της προθεσμίας για την υλοποίηση δράσεων θεάτρου και χορού, που επιχορηγήθηκαν το 2019 ανακοινώνει το υπουργείο Πολιτισμού. Κι αυτό γιατί η καταληκτική ημερομηνία ήταν στις 31 Μαΐου, κάτι εντελώς ανέφικτο με τις παρούσες συνθήκες.\nΝέες προθεσμίες ορίζονται τώρα και συγκεκριμένα για το θέατρο η 31η Οκτωβρίου 2020 και για τον χορό η 30η Νοεμβρίου 2020.\nΤέλος, παράταση έχει δοθεί και για την υποβολή αιτημάτων επιχορήγησης ή /και παροχής αιγίδας για δράσεις, που θα πραγματοποιηθούν μέσα στο 2020. Η νέα προθεσμία υποβολής είναι η 24η Μαρτίου 2020.\nυπουργείο Πολιτισμούψηφιακά έργα


Ο έρωτας με έρωτα περνάει: Με νέο αμόρε 1 μήνα μετά τον χωρισμό της! - MaryMary.gr\nΟ έρωτας με έρωτα περνάει: Με νέο αμόρε 1 μήνα μετά τον χωρισμό της!\nΤελικά η Κέιτι Πέρι και ο Ορλάντο Μπλουμ χώρισαν!\nΗ αλήθεια είναι πως αυτό το ζευγάρι μας έχει μπερδέψει λίγο… Πρώτα μαθαίνουμε ότι χωρίζουν, μετά τους βλέπουμε μαζί στο after party των Oscars όπου κλείνουν τα κακά στόματα και την επόμενη ημέρα ο εκπρόσωπος τύπου μας είπε ότι έχουν καλές σχέσεις, αλλά παίρνουν απόσταση ο ένας από τον άλλον για να βρουν τις ισορροπίες τους. Ακριβώς μετά βλέπουμε τον Ορλάντο Μπλουμ να γκομενίζει αριστερά και δεξιά και τώρα σειρά στην αναζήτηση συντρόφου πήρε και η Κέιτι Πέρι.\nΌπως διαβάσαμε σήμερα το πρωί στη Daily Mail η Κέιτι Πέρι βρέθηκε καλεσμένη στο party που έκανε ο Έλτον Τζον για τα 70α γενέθλια του και εκεί ήταν και ο γνωστός ηθοποιός Ράιαν Φιλλίπ. Ε, αυτό ήταν! Πηγή αποκαλύπτει στο site πως οι δυο τους φλέρταραν έντονα: «Φλέρταραν συνέχεια και κάποια στιγμή το χέρι του βρέθηκε γύρω από τον λαιμό της. Κάποια στιγμή εκείνος απομακρύνθηκε, αλλά επέστρεψε και την φλέρταρε πάλι!».\nΑν πάντως αυτό είναι το νέο ζευγάρι του Hollywood, πρέπει να πούμε ότι μας αρέσει!


Muir Beach, CA, US: Ενοικιαζόμενα για διακοπές το 2019 | HomeAway\nMuir Beach: Βρείτε τις καλύτερες επιλογές τουριστική κατοικίας για τις διακοπές σας.\nMuir Beach: Απολαύστε τις παραλίες\nΕκτός από την όμορφη εικόνα αυτού του προορισμού (Muir Beach) μπορείτε να απολαύσετε τις παραλίες και τα δάση. Σε αυτήν την ρομαντικός πόλη οι ταξιδιώτες απολαμβάνουν την πεζοπορία. Μερικά μόνο από τα μέρη που δεν πρέπει να παραλείψετε να επισκεφτείτε στην περιοχή είναι τα ακόλουθα: Γέφυρα Γκόλντεν Γκέιτ και Palace of Fine Arts. Σκεφθείτε την επιλογή να ενοικιάσετε μια τουριστική κατοικία για τη διαμονή σας. Πολλές από αυτές τις κατοικίες προσφέρουν πλήρως εξοπλισμένη κουζίνα και μεγάλους χώρους, καθώς και μπανιέρα, για να χαλαρώσετε.\nMuir Beach: Δραστηριότητες και σημεία ενδιαφέροντος εδώ\nΘέλετε να βρείτε κορυφαία σημεία ενδιαφέροντος για να επισκεφτείτε ενώ είστε στην πόλη; Αν και μπορεί να σας δελεάζει η ιδέα να διαμείνετε στην άνετη τουριστική κατοικία σας, δεν θέλετε να εξερευνήσετε όλα όσα έχει να προσφέρει αυτός ο προορισμός (Muir Beach) που είναι ιδανικός για διασκέδαση; Ορίστε μερικά από τα πιο δημοφιλή σημεία ενδιαφέροντος που μπορείτε να δείτε, τα οποία απέχουν μόνο 48,2 χλμ. από το κέντρο της πόλης:\nPier 39 (15,9 χλμ.)\nΖωολογικός Κήπος του Σαν Φρανσίσκο (15,5 χλμ.)\nAquarium of the Bay (15,9 χλμ.)\nΚέντρο Θηλαστικών Marine Mammal Center (5 χλμ.)\nΛέσχη γκολφ Lincoln Park (11,5 χλμ.)\nΓήπεδο γκολφ Presidio (13 χλμ.)\nΕξερευνήστε τις φυσικές ομορφιές σε: Muir Beach\nΕίτε λατρεύετε την περιπέτεια είτε απλά θέλετε να απολαύσετε το τοπίο, να είστε σίγουροι ότι αυτός ο προορισμός (Muir Beach) αποτελεί ιδανική επιλογή για τις διακοπές σας. Αυτά είναι μερικά από τα πιο εκπληκτικά αξιοθέατα της περιοχής, που απέχουν μόνο 48,2 χλμ. από το κέντρο της πόλης:\nPalace of Fine Arts (12,9 χλμ.)\nTwin Peaks (16,7 χλμ.)\nΝησί Angel (12,6 χλμ.)\nΠάρκο Golden Gate (13,9 χλμ.)\nJapanese Tea Garden (13,9 χλμ.)\nMuir Beach: Επιλογές μετακίνησης σε αυτόν τον προορισμό και στη γύρω περιοχή\nΤο κοντινότερο αεροδρόμιο είναι το: Novato, Καλιφόρνια (NOT-Gnoss Field), και απέχει 31,1 χλμ. από το κέντρο της πόλης. Αν δεν βρίσκετε πτήση που σας εξυπηρετεί για το ταξίδι σας, θα μπορούσατε επίσης να πετάξετε προς Σαν Φρανσίσκο, Καλιφόρνια (SFO-Διεθνές αεροδρόμιο Σαν Φρανσίσκο), το οποίο απέχει μόνο 32 χλμ.\nMuir Beach, CA, US: Πού να μείνετε;\nMuir Beach: Στις καταχωρίσεις των καταλυμάτων μας για το 2019, θα βρείτε 1.008 διαφορετικά εξοχικά σπίτια. Από 446 Οικίες έως 52 Εξοχικές κατοικίες, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΠοια είναι η καλύτερη περιοχή για να μείνετε σε Muir Beach;\nΕίτε ταξιδεύετε μόνοι σας είτε με την οικογένεια και τους φίλους σας, ορίστε οι πόλεις με τη μεγαλύτερη ποικιλία καταλυμάτων διακοπών για πολυήμερες διακοπές ή απλώς για μια απόδραση το σαββατοκύριακο σε Muir Beach:\nFisherman's Wharf (Εμπορικό Κέντρο): 443 τουριστικά καταλύματα\nΠοια είναι τα πιο δημοφιλή κοντινά σημεία ενδιαφέροντος και αξιοθέατα για να μείνετε σε Muir Beach;\nΗ HomeAway προσφέρει μεγάλη ποικιλία καταλυμάτων διακοπών κοντά σε υπέροχα μέρη που μπορείτε να επισκεφτείτε σε Muir Beach. Σύμφωνα με τους ταξιδιώτες της HomeAway αυτά είναι τα κορυφαία και δημοφιλέστερα σημεία ενδιαφέροντος κοντά στα οποία μπορείτε να μείνετε:\nΚρατικό Πανεπιστήμιο Σαν Φρανσίσκο: 1.731 ενοικιαζόμενα καταλύματα\nΠάρκο Gerstle Park: 1.479 ενοικιαζόμενα καταλύματα\nFeusier Octagon House (Αξιοθέατο): 1.737 ενοικιαζόμενα καταλύματα\nΩστόσο, υπάρχουν πολλά άλλα σημεία ενδιαφέροντος καταχωρισμένα στη HomeAway, στα οποία μπορείτε να βρείτε το ιδανικό μέρος για να μείνετε σε Muir Beach. Χρησιμοποιήστε τη μπάρα αναζήτησής μας, για να αποκτήσετε πρόσβαση στα διαθέσιμα ενοικιαζόμενα καταλύματα κοντά στο σημείο ενδιαφέροντος της επιλογής σας.\nΜπορώ να νοικιάσω Οικίες σε Muir Beach;\nΝαι, φυσικά. Η HomeAway προσφέρει 446 Οικίες σε: Muir Beach. Άλλοι δημοφιλείς τύποι ενοικιαζόμενων καταλυμάτων μας σε Muir Beach περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Muir Beach) με αυτήν την παροχή ή χαρακτηριστικό πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την παροχή ή χαρακτηριστικό (πισίνα) ανάμεσα στα 80 τουριστικά καταλύματά μας σε: Muir Beach.Χρησιμοποιήστε τη μπάρα αναζήτησής μας, για να αποκτήσετε πρόσβαση σε ποικιλία διαθέσιμων ενοικιαζόμενων καταλυμάτων.\nMuir Beach - Εξερευνήστε προορισμούς στη γύρω περιοχή


Το ξενοδοχείο με τη μοναδική θέα στο Εθνικό Μνημείο Escalante\nΑρχική Hotels Το ξενοδοχείο με τη μοναδική θέα στο Εθνικό Μνημείο Escalante\nΈνα μοναδικό θέρετρο, το Amangiri, που σημαίνει «ειρηνικό βουνό» δεσπόζει σε 600 στρέμματα στο Canyon Point της νότια Γιούτα, κοντά στα σύνορα με την Αριζόνα. Το θέρετρο είναι κρυμμένο σε μια προστατευμένη κοιλάδα με εκπληκτική θέα στο Εθνικό Μνημείο Escalante.\nΧτισμένο γύρω από μια κεντρική πισίνα με εκπληκτική θέα, το θέρετρο μοιάζει να αποτελεί αναπόσπαστο κομμάτι του περιβάλλοντος του, όπου τα βαθιά φαράγγια και τα πανύψηλα οροπέδια δημιουργούν ένα τοπίο με τεράστια δύναμη.\nΤο πολυτελές κατάλυμα άνοιξε τις πύλες του τον Οκτώβριο του 2009 σε σχέδια του Rick Joy, Wendell Burnette και Marwan Al – Sayed.\nΣε ένα από τα πιο εντυπωσιακά τοπία στις ΗΠΑ, η περιοχή φιλοξενούσε για αιώνες τις αυτόχθονες φυλές Navajo και Hopi.\nΑρχιτεκτονικά, το θέρετρο έχει σχεδιαστεί για να ταιριάζει με το τοπίο χρησιμοποιώντας φυσικές αποχρώσεις, υλικά και υφές. Οι επιβλητικές δομές παρέχουν ένα ζεστό περιβάλλον, όπου οι επισκέπτες καλούνται να ζήσουν μια μοναδική εμπειρία διαμονής.\nΠήλιο: Ανακαλύψαμε 3 κομψούς ξενώνες με βαθμολογία στην booking πάνω από 9,6!\nΓια να φτάσει κάποιος στο Amangiri θα χρειαστεί να διασχίσει έναν φιδωτό δρόμο, που κατεβαίνει στην κοιλάδα και οδηγεί στο κεντρικό κτίσμα.\nΕδώ υπάρχει το σαλόνι, η βιβλιοθήκη, η τραπεζαρία και το κελάρι.\nΤο resort διαθέτει συνολικά 34 σουίτες, 16 από τις οποίες βρίσκονται μέσα στην έρημο, ενώ οι υπόλοιπες 18 σουίτες μαζί με το Aman Spa βρίσκονται στην εσωτερική πτέρυγα.\nΌλοι οι χώροι είναι διακοσμημένοι με μίνιμαλ αισθητική, μοντέρνα έπιπλα και ιδιαίτερα αντικείμενα. Ιδιωτικές πισίνες, βεράντες με μοναδική θέα και αναμμένα τζάκια δημιουργούν ένα απαράμιλλης ομορφιάς περιβάλλον.\nΥπέροχο ταξίδι στη Νορβηγία σε μόλις….5 λεπτά!\nΔείτε ένα αξιολάτρευτο ξενοδοχείο με κεντρικό θέμα τις αρκούδες Πάντα!


georgym - Aquazone Portal\nΣχετικά με το μέλος georgym\nΈνα ενυδρείο 200 λίτρα, ένα 100 λίτρα και ένα μικρότερο αναρρωτήριο 30 λίτρων\nΓυμναστής, παίζω κιθάρα, πιάνο, σαξόφωνο τραγούδι, ασχολούμαι με αστρονομία, μελισσοκομία, θαλάσσια σπορ, πινγκ πονγκ, origami.\nΠαρασκευή στις 06:45 πμ\nHappy Birthday georgym!\ngeorgym απάντησε στο θέμα του georgym στην ενότητα Μεσογειακό ενυδρείο\ngeorgym δημοσίευσε στο θέμα στην ενότητα Μεσογειακό ενυδρείο\nΚαλησπέρα σε όλους, Ασχολούμαι βέβαια κυρίως με γλυκό νερό, αλλά επειδή πρόκειται να κάνω πολυήμερες διακοπές στη Θάσο το καλοκαίρι σε δικό μου χώρο, σκέφτομαι να κατασκευάσω ένα ενυδρείο γύρω στα 70 λίτρα όπου θα φιλοξενώ ψαράκια ή χταπόδια της περιοχής. Η ερώτηση είναι η εξής: Ποιος είναι ο ελάχιστος εξοπλισμός που θα έπρεπε να έχω για να διατηρώ ένα τέτοιου είδους ενυδρείο. Σημειώνω πως έχω τη δυνατότητα να αλλάζω και κάθε μέρα αν βέβαια χρειάζεται, το νερό με φρέσκο θαλασσινό. Είναι αυτό αρκετό; Από φίλτρανση θα έχω ένα εσωτερικό σάμπ με βιολογικό υλικό. Τι άλλο θεωρείται απαραίτητο; Ευχαριστώ\ngeorgym απάντησε στο θέμα του georgym στην ενότητα Φίλτρανση\nΚατ αρχήν ευχαριστώ για τη συμμετοχή και βοήθειά σας πάνω στο θέμα. Θα ήθελα να μου πείτε λίγο πιο αναλυτικά τον ακριβή τύπο του σφουγγαριού που προτείνετε για το φίλτρο Αμβούργου. Είδα σ' αυτή τη σελίδα http://www.aquaclubdesign.com/aquarium-fre...-2-3-4-5-6.html διάφορους τύπους μπλε σφουγγαριών Τ10, Τ20, Τ30 και Τ45 ανάλογα φαντάζομαι με το μέγεθος των πόρων. Να επιλέξω το Τ45 που έχει τον πιο μικρό πόρο ή να πάρω κάτι ενδιάμεσο; Πρέπει να απορρίψουμε τον μεγάλο πόρο; Και γιατί; Δεν είναι καλύτερος στο να μην βουλώσει γρήγορα το φίλτρο και για να δουλεύει πιο άνετα η αντλία;\ngeorgym δημοσίευσε στο θέμα στην ενότητα Φίλτρανση\nΓεια χαρά σε όλους. Τελικά νομίζω πως κατέληξα στην κατασκευή ενός φίλτρου τύπου Αμβούργου για το 200άρι ενυδρείο μου (100Χ40Χ50) Διαβάζοντας διάφορα άρθρα έχω μπει αρκετά καλά στον τρόπο κατασκευής του, αλλά θα ήθελα κάποιες επιπλέον πληροφορίες σχετικά με το θέμα αυτό απ' αυτούς που γνωρίζουν. Κατ' αρχήν πόσο μεγάλο θα πρέπει να είναι το μπλε σφουγγάρι (εννοώ το πλάτος, το πάχος αλλά και το μέγεθος πόρων σφουγγαριού) για το συγκεκριμένο ενυδρείο; Σκέφτομαι να το κάνω ημικυκλικό στην πίσω γωνία και από πίσω να βάλω μια αντλία 600άρα ή παραπάνω, το θερμοστάτη αλλά και άφθονο βιολογικό υλικό. Είναι σωστός ο τρόπος σκέψης μου; Έχει σημασία σε ποιο ύψος θα μπει η αντλία; (χαμηλά, ψηλά) Αυτά για αρχή και ευχαριστώ σε όσους θα μπουν στον κόπο να απαντήσουν.\nΒοήθεια για κοινόβιο ενυδρείο\ngeorgym δημοσίευσε στο θέμα στην ενότητα Γενικά περί γλυκού νερού\nΚαλησπέρα σε όλους Ανοίγω ένα θέμα πάνω στα κοινόβια ενυδρεία που οι περισσότεροι ίσως έχουμε. Θα ήθελα να προτείνετε μια ομάδα ψαριών που θα μπορούσαν να συμβιώσουν ειρηνικά μεταξύ τους και που να έχουν κατά προσέγγιση τις ίδιες ανάγκες και απαιτήσεις όσον αφορά τις συνθήκες νερού γενικώς. Αν είναι δυνατόν θα ήθελα και κάποιες προτάσεις με ανάλογα φυτά που θα ταίριαζαν σ' αυτές τις συνθήκες όπως και το είδος της άμμου ή χαλίκι και ό,τι φυσικό μπορεί να μπει μέσα στο ενυδρείο όσο το δυνατόν καταλληλότερο για την κοινή συμβίωση ψαριών-φυτών. Τώρα βέβαια που το ξαναδιαβάζω αυτό που έγραψα μου φαίνεται πως τα θέλω ΟΛΑ. Συγχωρέστε με γι αυτό αλλά πιστεύω πως είναι πράγματα αλληλένδετα και πως πρέπει να τα εξετάζουμε όλα μαζί για να μην προκύπτουν λάθη στην πορεία. Ευχαριστώ\nSump για Δίσκους\ngeorgym απάντησε στο θέμα του georgym στην ενότητα Δίσκοι\nΈχω απορίες... 1. Δε θα 'πρεπε να έχω και ένα θάλαμο για το μηχανικό καθαρισμό πρώτο στη σειρά; Εννοώ τα μπλε σφουγγάρια που συνήθως βάζουμε. Έχω δει σε κάποιες δημσιεύσεις πρώτα τα σφουγγάρια, μετά ο θερμαντήρας, έπειτα ο βιολογικός καθαρισμός και τέλος η αντλία. 2. Επίσης για να μην ανοίγω τρύπες σ' ένα ήδη έτοιμο ενυδρείο που είναι σε λειτουργία, θα ήθελα αν είναι εύκολο να μου προτείνετε ένα συστηματάκι υπερχείλισης απλό και ασφαλές 3. Ποια αντλία θα προτείνατε για το συγκεκριμένο sump που πρέπει να στείλει νερό σε ύψος περίπου 80 εκατοστά;\nΚαι κάτι επιπλέον: Έχω σκοπό να κάνω ένα sump μικρό για το υπάρχον κοινωνικό ενυδρείο μου 100 λίτρων. Όχι επειδή είναι απαραίτητο. Απλά για να εξοικειωθώ με την κατασκευή του και τη λειτουργία του έτσι ώστε να είμαι πιο έτοιμος όταν θα κάνω το μεγάλο. Οι διαστάσεις που αποφάσισα είναι 50 μήκος, 30 πλάτος και 30 ύψος. Θα ήθελα από κάποιον που γνωρίζει να μου δώσει διαστάσεις εσωτερικών χώρων για μηχανικό καθαρισμό με σφουγγάρι, για θερμοστάτη, για βιολογικό υλικό και για αντλία. Όπως και για το είδος αντλίας ικανής να στείλει το νερό στα 80εκατοστά ύψος που απέχει το ενυδρείο απ' το sump. Ευχαριστώ\nΤα βιολογικά υλικά έχουν ημερομηνία λήξης; Μιλώ πάντα στην περίπτωση που το ενυδρείο λειτουργεί ανελειπώς χωρίς διακοπές . Υπάρχει μήπως συντήρηση των βιολογικών υλικών με πλύσιμο ή κάτι άλλο ή μετά από κάποιο διάστημα απλά τα πετάς και παίρνεις άλλα; (με βαριά καρδιά και... ελαφρύ πορτοφόλι)\nΒιολογικό φίλτρο για δίσκους\nΚαλώς σας βρήκα δισκάδες. Εγώ απέχω πολύ ακόμα αλλά διαβάζω συνεχώς τα όσα γράφετε και πιστεύω σύντομα θα μειώσω την απόσταση που μας χωρίζει (σε θεωρητικό επίπεδο φυσικά) Κάποιος για την ερώτηση σχετικά με το πόσο διαρκεί ο ενεργός άνθρακας και αν μπορώ να τον ξαναχρησιμοποιήσω και πάλι; Και κάτι ακόμα... μήπως μπορεί να μου πει κάποιος πόσο χώρο στο sump χρειάζεται μια αντλία νερού και πόσο ένας θερμοστάτης; Γνωρίζω πως για το βιολογικό υλικό χρειαζόμαστε το maximum του χώρου. Τι γίνεται όμως με τις αναλογίες των υπόλοιπων χώρων; (μηχανικός καθαρισμός, θερμοστάτης και αντλία)


Οι Έλληνες διάσημοι που πέθαναν το 2021\nΟι Έλληνες διάσημοι που πέθαναν το 2021. Αυτοί οι Έλληνες διάσημοι μας αποχαιρέτησαν για πάντα μέσα στο 2021 και η απουσία τους είναι ακόμη αισθητή.\nΚάθε χρόνος έχει τις ευχάριστες και τις δυσάρεστες στιγμές του. Παρόλα αυτά το 2021 ήταν σίγουρα μία δύσκολη χρονιά αφού μέσα σε όλα και οι θάνατοι ήταν συχνοί. Πολλοί διάσημοι Έλληνες μας αποχαιρέτησαν για πάντα μέσα στο 2021.\nΟ Μίκης Θεοδωράκης, ο Χρήστος Κυριαζής, ο Γιώργος Καραϊβάζ, ο Γιώργος Τράγκας, είναι μόνο μερικά από τα ονόματα των διασήμων που πέθαναν το 2021. Εμείς τους συγκεντρώσαμε σε μία λίστα και ας ελπίσουμε το 2022 να είναι μία πιο ευχάριστη χρονιά. Διαβάστε παρακάτω:\nΟι Έλληνες διάσημοι που πέθαναν το 2021: Γιώργος Καραϊβάζ\nΞεκινάμε με το όνομα του γνωστού δημοσιογράφου Γιώργου Καραϊβάζ όχι με χρονολογική σειρά αλλά επειδή ήταν ένας από τους θανάτους που συντάραξαν το πανελλήνιο.\nΟ γνωστός δημοσιογράφος που πολύς κόσμος τον γνώρισε μέσα από την συμμετοχή του στο πανέλ της εκπομπής “Αλήθειες με την Ζήνα” δολοφονήθηκε το 2021 σχεδόν έξω από το σπίτι του. Σύμφωνα με τα ρεπορτάζ που έγιναν στην συνέχεια αυτοί που του αφαίρεσαν την ζωή ήταν άνθρωποι της νύχτας.\nΟ Γιώργος Καραϊβάζ φαίνεται πως μέσα από το αστυνομικό του ρεπορτάζ, “σκάλιζε” μία ιστορία που δεν σύμφερε ανθρώπους με εξουσία. Ακόμη οι ένοχοι δεν έχουν βρεθεί όμως οικογένεια, φίλοι και απλοί άνθρωποι περιμένουν την δικαίωση.\nΟι Έλληνες διάσημοι που πέθαναν το 2021: Ορφέας Ζάχος\nΈφυγε από την ζωή ο ηθοποιός Ορφέας Ζάχος σε ηλικία 87 ετών. Ο ηθοποιός άφησε την τελευταία του πνοή στο σπίτι του. Ο Ορφέας Ζάχος είχε παίξει σε αρκετές ταινίες του Ελλάνικου Κινηματογράφου όπως : Καλώς ήρθε το δολάριο, Καπετάν φάντης μπαστούνης, αλλά και στη τηλεόραση στο Γιούγκερμαν και Αστυνόμος Θανάσης Παπαθανάσης.\nΓεννήθηκε το 1934. Το 1957 έκανε την πρώτη του εμφάνιση στο θέατρο και το 1967 στον κινηματογράφο. Βέβαια εδώ και αρκετά χρόνια είχε αποφασίσει να αποτραβηχτεί από τα φώτα της δημοσιότηας.\nΟι Έλληνες διάσημοι που πέθαναν το 2021: Μίμης Στεφανάκος\nΈφυγε από την ζωή στις 17 Δεκεμβρίου του 2021 σε ηλικία 85 ετών ο θρυλικός Μίμης Στεφανάκος. Ο Μίμης Στεφανάκος είχε υπηρετήσει τον Ολυμπιακό από το 1958 μέχρι και το 1965 και είχε αφήσει την δική του ιστορία στο γήπεδο.\nΟι Έλληνες διάσημοι που πέθαναν το 2021: Γιώργος Τράγκας\nΚατέληξε από κορωνοϊό ο δημοσιογράφος, Γιώργος Τράγκας, μετά από πολυήμερη μάχη με τον κορωνοϊό. Υπενθυμίζεται ότι ο δημοσιογράφος νοσηλευόταν στη ΜΕΘ του νοσοκομείου «Σωτηρία», στο οποίο είχε εισαχθεί, καθώς επιδεινώθηκε η κατάσταση της υγείας του. Μάλιστα λίγες μέρες πριν είχε δημοσιεύσει την παρακάτω ανάρτηση:\nΟι Έλληνες διάσημοι που πέθαναν το 2021: Χριστιάνα\nΜπορεί να μην την ξέρουν οι νέοι όμως σίγουρα την θυμόντουσαν οι παλιοί. Οι αγαπημένοι τραγουδίστρια Χριστιάννα όπου τα τελευταία χρόνια είχε αποσυρθεί από τα φώτα της δημοσιότητας άφησε την τελευταία της πνοή στα 68 της χρόνια, μετά από μάχη της με τον καρκίνο.\nΜερικές επιτυχίες στη δισκογραφία είναι τα τραγούδια «Τα Κύθηρα ποτέ δεν θα τα βρούμε», «Τα μάτια σου», «Τι να μας κάνει η νύχτα», «Σαριμπιντάμ», «Η νύχτα θέλει», «Εβγα, τελάλη μου», «Χόρεψε με ένα ταγκό», «Μίλα μου» (με τον Δάκη) και βέβαια το περίφημο «Τελειώσαμε λοιπόν».\nPhoto via: 2020mag.gr\nΟι Έλληνες διάσημοι που πέθαναν το 2021: Κώστας Λάσκος\nΟ Κώστας Λάσκος είχε πάρει μέρος σε πολλές θεατρικές παραστάσεις, ταινίες και τηλεοπτικές σειρές. Άφησε την τελευταίου του πνοή στο νοσοκομείο Άγιος Σάββας που νοσηλευόταν τον τελευταίο καιρό δίνοντας σκληρή μάχη .\nΗ τελευταία τηλεοπτική του εμφάνιση του ήταν πέρσι στην κωμική σειρά του ΑΝΤ1 «Παρουσιάστε», με πρωταγωνιστή τον Γιάννη Μπέζο. Επίσης το 2019, τον είχαμε δει και στην σειρά «Άγριες Μέλισσες», όπου υποδύθηκε τον ρόλο του καλόγερου Πατέρα Νικόδημου.\nΟι Έλληνες διάσημοι που πέθαναν το 2021: Γιώργος Χριστοδουλίδης\nΈφυγε από τη ζωή το ηθοποιός Γιώργος Χριστοδουλίδης, ο οποίος νικήθηκε από την ασθένεια ALS. Την είδηση του χαμού του Κύπριου ηθοποιού και μουσικού Γιώργου Χριστοδουλίδη, γνωστοποίησε η Ένωση Κύπριων Ηθοποιών.\nΈνα ιδιαίτερα συγκινητικό μήνυμα ανάρτησε στο προσωπικό του λογαριασμό και ο Τάσος Τρύφωνος τότε, ο οποίος διατηρούσε μαζί του στενή φιλία. Δείτε την τότε ανάρτησή του παρακάτω:\nΔείτε ακόμα Άντζελα Γκερέκου: Τα πρώτα Χριστούγεννα χωρίς τον Βοσκόπουλο- Το τρυφερό μήνυμά της γι αυτούς που λείπουν (εικόνα)\nΑπό το 1992 έως το 1994 πήρε μέρος στην επιτυχημένη σειρά «δέκα μικροί Μήτσοι» του @lakislazopoulos_official . Στη συνέχεια έπαιξε σε αρκετές τηλεοπτικές σειρές όπως το «πάτερ ημών», «στον αστερισμό της γραβάτας» και το «ροζ συννεφάκι».\nΌταν τον γνώρισα το 1995 έκανε μαζί με την @jennybalatsinou την εκπομπή STAR NEWS στο STAR CHANNEL και ήταν το talk of the town στη νυχτερινή Αθήνα με μια νέα πρόταση διασκέδασης στο cafe Mercedes στην πλατεία Κολωνακιου μαζί με τους φίλους του @takiszacharatos και @tereza.panagiotopoulos.\nΤα τελευταία χρόνια ανέβασε ιδιαίτερες και ξεχωριστές παραστάσεις στην Κύπρο όπως το «ινκόγκνιτο» με τη Στέλλα Φυρογένη. Η φωτογραφία είναι από την πρώτη μας συνάντηση το 1995 στο σπίτι του στο Λυκαβηττό.\nΔείτε ακόμα Μαρία Κίτσου: Περιπέτεια υγείας για την ηθοποιό – Ξαφνική αδιαθεσία στα γυρίσματα στις Άγριες Μέλισσες\nΜόλις είχε κερδίσει τηλεοπτικό βραβείο για την εκπομπή που έκανε με την Τζένη Μπαλατσινού και πήγα για να του κάνω μια συνέντευξη για κυπριακό περιοδικό.\nΑπό τότε γίναμε φίλοι ζωής. Τον περασμένο Ιούλιο τον είδα για τελευταία φορά στο ίδιο σπίτι. Η μοίρα τα έφερε έτσι ώστε η πρώτη και τελευταία φορά που τον είδα να είναι στο ίδιο μέρος.\nΣαν ένας κύκλος που κλείνει. Δυστυχώς αυτή τη φορά αντί να δω τον Γιώργο που ήξερα γεμάτο ζωή και αισιοδοξία, είδα έναν άνθρωπο στο καροτσάκι κτυπημένο από την μάστιγα του ALS. Φεύγοντας ένιωθα ότι ήταν η τελευταία φορά που τον έβλεπα.\nΔείτε ακόμα Πολύ δύσκολες ώρες για την Ευγενία Σαμαρά- Πέθανε ο πατέρας της (εικόνα)\nΕπιλέγω να τον θυμάμαι όπως τον γνώρισα και όπως τον έζησα. Γεμάτος φως και γέλιο. Τα ειλικρινή μου συλλυπητήρια στον αδελφό του και αγαπημένο φίλο , Μιχάλη. #RIP #goodbye #friends #sad»\nΟι Έλληνες διάσημοι που πέθαναν το 2021: Φώφη Γεννηματά\nΈφυγε από τη ζωή η πρόεδρος του Κινήματος Αλλαγής Φώφη Γεννηματά σε ηλικία 56 ετών. Η Φώφη Γεννηματά βύθισε στο πένθος τον πολιτικό κόσμο της χώρας, μετά από πολυετή μάχη με τον καρκίνο.\nΟι Έλληνες διάσημοι που πέθαναν το 2021: Μίκης Θεοδωράκης\nΣε ηλικία 96 ετών πέθανε ο Μίκης Θεοδωράκης. Ο μεγάλος συνθέτης και στιχουργός βύθισε στο πένθος όλη την χώρα και μετά το θάνατό του κηρύχθηκε τριήμερο εθνικό πένθος. Η συνεισφορά του στον πολιτισμό της Ελλάδας όλα αυτά τα χρόνια είναι αναρίθμητη.\nΟι Έλληνες διάσημοι που πέθαναν το 2021: Mad Clip\nΣε τροχαίο δυστύχημα έχασε την ζωή του ο 34χρονος Mad Clip κάνοντας το κοινό του, τους συναδέλφους του αλλά και κόσμο που ποτέ δεν τον άκουγε να στεναχωρηθεί πάρα πολύ με αυτή του την απώλεια. Ο νεαρός τράπερ έχασε τον έλεγχο του αυτοκινήτου του, αφού γύριζε μετά από γάμο.\nΟι Έλληνες διάσημοι που πέθαναν το 2021: Δήμητρα Αγγελοπούλου\nΠέθανε η ηθοποιός Δήμητρα Αγγελοπούλου μετά από σκληρή μάχη με τον καρκίνο. Τη δυσάρεστη είδηση έκανε γνωστή ο σκηνοθέτης Δημήτρης Καρατζιάς, μέσω μίας ανάρτησης που έκανε στο Facebook.\nΟι Έλληνες διάσημοι που πέθαναν το 2021: Έλενα Μένεγου\nθλίψη προκάλεσε ο θάνατος της γνωστής αστρολόγου Έλενας Μένεγου. Τα αίτια του θανάτου της δεν έχουν γίνει ακόμη γνωστά ωστόσο η γνωστή αστρολόγος στα τέλη Ιουνίου, είχε κάνει ανάρτηση στον προσωπικό της λογαριασμό στο Facebook, όπου έκανε έκκληση για οικονομική βοήθεια αφού ήταν άρρωστη και δεν ήταν σε θέση να εργαστεί.\nΟι Έλληνες διάσημοι που πέθαναν το 2021: Νίκος Μαϊντάς\nΠέθανε ο πρώην τραγουδιστής του συγκροτήματος Magic De spell Νίκος Μαϊντάς σε ηλικία 51 ετών. Με το συγκρότημα των Magic De spell πραγματοποίησε πάνω από 500 συναυλίες σε Ελλάδα, Κύπρο και Γερμανία.\nΈγραψε και ερμήνευσε τραγούδια όπως το «Εμένα οι φίλοι μου» σε ποίηση Κατερίνας Γώγου, η «Όγλα», ο «Λύκος», η «Πεταλούδα», το «Κόκκινο».\nΟι Έλληνες διάσημοι που πέθαναν το 2021: Οδυσσέας Τσιαμπόκαλος\nΟ Οδυσσέας Τσιαμπόκαλος, ράπερ και ιδρυτικό μέλος της χιπ χοπ μπάντας Razastarr, έχασε την ζωή του σε τροχαίο ατύχημα σε ηλικία 46 ετών. Τα άσχημα νέα έγιναν γνωστά μέσω των social media.\nΟ δράστης χτύπησε τον ράπερ ενώ ο τελευταίος ήταν πεζός και τον εγκατέλειψε. Ακόμη γίνονται έρευνες για να βρεθεί και η οικογένεια έφτασε μέχρι την Αγγελική Νικολούλη.\nΟι Έλληνες διάσημοι που πέθαναν το 2021: Γιάννης Κανελλόπουλος\nΣτην ιδιαίτερη πατρίδα του, Μανωλάδα Ηλείας, έχασε την ζωή του ξαφνικά ο ρεπόρτερ Γιάννης Κανελλόπουλος σε ηλικία 64 ετών. Ο Γιάννης Κανελλόπουλος από τους πιο γνωστούς φωτογράφους άφησε τη σφραγίδα του στο πολιτιστικό ρεπορτάζ. Μέσα από τον φακό του αποτύπωσε θεατρικές παραστάσεις, συναυλίες και άλλα εικαστικά δρώμενα.\nΟι Έλληνες διάσημοι που πέθαναν το 2021: Άκης Τσοχατζόπουλος\nΈφυγε από την ζωή στις 27 Αυγούστου ο Άκης Τσοχατζόπουλος από ανακοπή καρδιάς. Το τελευταίο διάστημα ο πρώην υπουργός και ιστορικό στέλεχος του ΠΑΣΟΚ αντιμετώπιζε σοβαρά προβλήματα υγείας και νοσηλευόταν σε ιδιωτικό θεραπευτήριο στην Καστέλλα.\nΟι Έλληνες διάσημοι που πέθαναν το 2021: Κώστας Τριανταφυλλόπουλος\nΕφυγε από τη ζωή σε ηλικία 65 ετών, ο ηθοποιός Κώστας Τριανταφυλλόπουλος. Ένας αγαπημένος ηθοποιός που έκανε την δουλειά του με επιτυχία, ήταν ιδιαίτερα αγαπητός και είχε μετρήσει πολλές επιτυχίες στο ενεργητικό του, χωρίς ποτέ να προκαλέσει τα φώτα της δημοσιότητας.\nΟι Έλληνες διάσημοι που πέθαναν το 2021: Ανέστης Βλάχος\nΤην τελευταία του πνοή άφησε ο αγαπημένος ηθοποιός Ανέστης Βλάχος ο οποίος νοσηλευόταν από τις 27 Ιουλίου στο νοσοκομείο Ευαγγελισμός. Ο γνωστός «σκληρός» του ελληνικού σινεμά, έδωσε τον δικό του αγώνα όμως δεν τα κατάφερε.\nΟ βραβευμένος ηθοποιός που μεσουράνησε την χρυσή εποχή του ελληνικού κινηματογράφου είχε υποστεί αρκετά εγκεφαλικά επεισόδια. «Να την προσέχεις την μαμά σε παρακαλώ εκεί που πας Πατέρα, βρες και την Σοφία μας και να με περιμένετε, σας αγαπώ όλους τόσο πολύ… Αντίο μπαμπά… Καλό ταξίδι» είχε γράψει τότε ο γιος του.\nPhoto via: sansimera.gr\nΟι Έλληνες διάσημοι που πέθαναν το 2021: Χρήστος Κυριαζής\nΟ αγαπημένος τραγουδιστής Χρήστος Κυριαζής έφυγε από την ζωή τα ξημερώματα της 10ης Νοεμβρίου του 2021. Γεννήθηκε το 1953 και είχε μία τεράστια καριέρα στο ελληνικό πεντάγραμμο με τραγούδια που αγαπιούνται μέχρι και σήμερα.\nΟι Έλληνες διάσημοι που πέθαναν το 2021: Δήμητρα Παπανικολοπούλου\nΑνήμερα των Θεοφανίων έφυγε από την ζωή η αστρολόγος Δήμητρα Παπανικολοπούλου. Η είδηση του θανάτου της έγινε γνωστή από τα παιδιά της με μια ανάρτηση τους στα προσωπικά της social media.\nΟι Έλληνες διάσημοι που πέθαναν το 2021: Τιτίκα Σαριγκούλη\nΣε ηλικία 87 ετών έφυγε από την ζωή η αγαπημένη ηθοποιός και συγγραφέας. Ευρέως γνωστή έγινε μέσα από τον ρόλο της βρωμόστομης γιαγιάς στην επιτυχημένη σειρά “Μπαμπά μην τρέχεις”.\nΟι Έλληνες διάσημοι που πέθαναν το 2021: Τάσος Θεοδωρόπουλος\nΣτις 25 Φεβρουαρίου έχασε τη μάχη με τη ζωή ο δημοσιογράφος Τάσος Θεοδωρόπουλος. Ο ίδιος νοσηλευόταν από τις αρχές του Φλεβάρηη στο νοσοκομείο σε σοβαρή κατάσταση με κορονοϊό και σηψαιμία.\nΟι Έλληνες διάσημοι που πέθαναν το 2021: Δημήτρης Παλαιολόγου\nΣτις 3 του Μάη η είδηση προκάλεσε σοκ στους δικούς του ανθρώπους αλλά και σε όσους τον παρακολουθούσαν, ο θάνατος του Δημήτρη Παλαιολόγου. Έγινε ξαφνικά και ο άτυχος Δημήτρης ήταν μόλις 38 ετών.\nΟι Έλληνες διάσημοι που πέθαναν το 2021: Νίτσα Σαπουντζή\nΣτις 10 Ιουνίου εφυγε από τη ζωή η Νίτσα Σαπουντζή, η γυναίκα που άφησε το σημάδι της στον χώρο της μόδας καθώς τη δεκαετία του ’80 “έντυσε” στη θρυλική μπουτίκ της “Renata” στο Κολωνάκι όλη την κοσμική Αθήνα της εποχής.\nPhoto via: glance.gr\nΟι Έλληνες διάσημοι που πέθαναν το 2021: Χριστίνα Βαρζοπούλου\nΘλίψη σκόρπισε στον καλλιτεχνικό χώρο μετά την είδηση του θανάτου της ηθοποιού Χριστίνας Βαρζοπούλου και σύζυγος του Θεόδωρου Κατσαφάδου. Την είδηση έκανε γνωστή ο Σπύρος Μπιμπίλας μέσω Facebook. Πέθανε στις 13 Ιουνίου.\nΟι Έλληνες διάσημοι που πέθαναν το 2021: Ελπίδα Μπραουδάκη\nΣτις 7 Ιουλίου πέθανε η ηθοποιός Ελπίδα Μπραουδάκη. Τη δυσάρεστη είδηση έκανε γνωστή ο ανιψιός της μέσα από τον λογαριασμό του στο facebook, ενώ ο Σπύρος Μπιμπίλας, σε ανάρτησή τους αναφέρει: “Καλό ταξίδι σε μια από τις πιο σεμνές αθόρυβες ταλαντούχες παρουσίες του θεάτρου μας”.\nΟι Έλληνες διάσημοι που πέθαναν το 2021: Φιλιώ Πυργάκη\n‘Έφυγε από τη ζωή το πρωί της 17ης Ιουλίου η μεγάλη φωνή της δημοτικής μας παράδοσης Φιλιώ Πυργάκη, η όποια τους τελευταίους μήνες αντιμετώπιζε σοβαρά προβλήματα υγείας. Η κατάσταση της επιβαρύνθηκε, καθώς πριν από δυο περίπου μήνες είχε φύγει από τη ζωή και ο σύζυγος της Μίμης.\nΟι Έλληνες διάσημοι που πέθαναν το 2021: Τόλης Βοσκόπουλος\nΟ γνωστός τραγουδιστής «έφυγε» από τη ζωή στις 19 Ιουλίου προδομένος από την καρδιά του. Ο ίδιος έπαθε ανακοπή καρδιάς και πέθανε σε ηλικία 81 ετών. Φυσικά, η είδηση του θανάτου του γέμισε με θλίψη τον καλλιτεχνικό χώρο, αλλά και τους θαυμαστές του.\nPhoto via: newsauto.gr\nΟι Έλληνες διάσημοι που πέθαναν το 2021: Γκέλυ Μαυροπούλου\nΤην ίδια μέρα με τον Τόλη Βοσκόπουλο έφυγε από την ζωή η γνωστή ηθοποιός Γκέλυ Μαυροπούλου και την είδηση του θανάτου της τότε την έκανε γνωστή με ανάρτησή του ο Σπύρος Μπιμπίλας.\nΟι Έλληνες διάσημοι που πέθαναν το 2021: Ροζίτα Σώκου\nΤην τελευταία της πνοή σε ηλικία 98 ετών άφησε σήμερα το πρωί η δημοσιογράφος, συγγραφέας και μεταφράστρια Ροζίτα Σώκου. Η Ροζίτα Σώκου είχε εισαχθεί στο νοσοκομείο Αλεξάνδρα με κορoνοϊό.\nΤην είδηση έκανε γνωστή η κόρη της, Ιρένε Μαραντέι η οποία είχε δηλώσει τότε ότι σύμφωνα με την επιθυμία της μητέρας της, θα γίνει αποτέφρωση σε κλειστό κύκλο.\nΟι Έλληνες διάσημοι που πέθαναν το 2021: Τακης Μπουγάς\nΕίχε συνεργαστεί κατά καιρούς με τους Άννα Βίσση, Γιώργο Νταλάρα, Πάολα, Βασίλη Καρρά, Δημήτρη Μητροπάνο, Μελίνα Ασλανίδου, Δέσποινα Βανδή, Άγγελο Διονυσίου, Ευδοκία, Σαράντη Σαλέα, Τάνια Τσανακλίδου, Ελένη Βιτάλη.\nΑλλά και με την Μαρινέλλα, Γιάννη Πάριο, Θέμη Αδαμαντίδη, Βλάσση Μπονάτσο, Αντύπα, Ανέστη Μαντά, Δημήτρη Μπάση, Αλέκα Κανελλίδου, Χρήστο Δάντη, Ελένη Δήμου, Κωνσταντίνα, Βίκυ Μοσχολιού, Άντζυ Σαμίου, Μανώλη Μητσιά, Γιώργο Μαζωνάκη και άλλους.\nPhoto via: militaire.gr\nΟι Έλληνες διάσημοι που πέθαναν το 2021: Αντώνης Καλογιάννης\nPhoto via: naftemporiki.logo.gr\nΟι Έλληνες διάσημοι που πέθαναν το 2021: Κάρολος Παπούλιας\nΟ Κάρολος Παπούλιας (Μολυβδοσκέπαστος Ιωαννίνων, 4 Ιουνίου 1929 – Αθήνα, 26 Δεκεμβρίου 2021) ήταν Έλληνας πολιτικός. Διετέλεσε Πρόεδρος της Ελληνικής Δημοκρατίας την περίοδο 2005 – 2015.\nΥπήρξε στέλεχος του ΠΑΣΟΚ, στενός συνεργάτης του Ανδρέα Παπανδρέου και υπουργός Εξωτερικών, υπουργός ή υφυπουργός σε όλη τη διάρκεια των κυβερνήσεων του Ανδρέα Παπανδρέου. Απεβίωσε στις 26 Δεκεμβρίου 2021, σε ηλικία 92 ετών.\nPhoto via: ant1news.gr\nΈνας θάνατος από το εξωτερικό: Ραφαέλα Καρά\nΤην τελευταία της πνοή άφησε στα 78 της χρόνια η θρυλική Ιταλίδα τραγουδίστρια και τηλεπαρουσιάστρια Ραφαέλα Καρά. Η Ραφαέλα Ρομπέρτα Πελόνι, ευρύτερα γνωστή με το καλλιτεχνικό ψευδώνυμο Ραφαέλα Καρά γνώρισε μεγάλη επιτυχία ως παρουσιάστρια μουσικοχορευτικών εκπομπών.


Εξαρθρώθηκε σπείρα που έκλεβε περίπτερα και σπίτια σε... - Newpost.gr\nΤα 40αρια επέστρεψαν και έφεραν μαζί τους σκόνη του Newsroom Δημοσίευση 1 Ιουνίου 2014, 18:34 Εξαρθρώθηκε σπείρα που έκλεβε περίπτερα και σπίτια σε Κορινθία και Αργολίδα (φωτό)\nΕξαρθρώθηκε σπείρα που διέπραττε κλοπές στις ευρύτερες περιοχές της Κορινθίας, της Αργολίδας και της Αρκαδίας, ενώ εξιχνιάστηκαν δεκατρείς περιπτώσεις κλοπών σε καταστήματα, περίπτερο, οικία και ξενοδοχείο.\nΓια τις υποθέσεις αυτές, συνελήφθησαν στην Κόρινθο Κορινθίας δύο 33χρονοι υπήκοοι Αλβανίας, μέλη της εγκληματικής ομάδας.\nΕιδικότερα έπειτα από οργανωμένη αστυνομική επιχείρηση, αστυνομικοί του Τμήματος Ασφαλείας Κορίνθου, επιχείρησαν να ελέγξουν όχημα στο οποίο επέβαιναν ο ένας 33χρονος και ακόμη ένα άτομο, οι οποίοι ανέπτυξαν ταχύτητα και προσπάθησαν να εμβολίσουν τους αστυνομικούς, χωρίς ωστόσο να τα καταφέρουν. Στη συνέχεια, αποβιβάστηκαν από το όχημα και τράπηκαν σε φυγή, πλην όμως ο 33χρονος ακινητοποιήθηκε και συνελήφθη, ενώ κατά τη σύλληψή του αντιστάθηκε στους αστυνομικούς.\nΤο χρονικό διάστημα από την 27.4.2014 το μεσημέρι, έως την 5.5.2014 το πρωί, στο Κορακοβούνι Αρκαδίας, εισήλθαν σε οικία ιδιοκτησίας ημεδαπού και αφαίρεσαν ένα κυνηγετικό όπλο και μία ηλεκτρονική συσκευή.\nΤην 5.5.2014 τις πρωινές ώρες, στο Κορακοβούνι Αρκαδίας, εισήλθαν σε κατάστημα ιδιοκτησίας ημεδαπού και αφαίρεσαν πακέτα τσιγάρων και μία ηλεκτρονική συσκευή.\nΤην 5.5.2014 τις πρωινές ώρες, επί της Επαρχιακής Οδού Άστρους-Λεωνιδίου, εισήλθαν σε κατάστημα ιδιοκτησίας ημεδαπού και αφαίρεσαν χρήματα.\nΤην 5.5.2014 τις πρωινές ώρες, στο Κορακοβούνι Αρκαδίας, εισήλθαν σε κατάστημα ιδιοκτησίας ημεδαπής και αφαίρεσαν χρήματα και μία ηλεκτρονική συσκευή.\nΤην 10.5.2014 τις πρωινές ώρες, στον Τυρό Αρκαδίας, εισήλθαν από ανασφάλιστη μπαλκονόπορτα σε δωμάτιο ξενοδοχείου και αφαίρεσαν χρήματα, χρυσαφικά, ηλεκτρονικές συσκευές, προσωπικά αντικείμενα, καθώς και ένα όχημα, χρησιμοποιώντας κλειδί που επίσης αφαίρεσαν από το δωμάτιο.\nΤην 16.5.2014 τις πρωινές ώρες, στα Σταθέικα Αργολίδας, διέρρηξαν περίπτερο ιδιοκτησίας ημεδαπής και αφαίρεσαν πακέτα τσιγάρων και καπνού, χρήματα, ηλεκτρονικές συσκευές, προσωπικά έγγραφα και αντικείμενα.\nΤις βραδινές ώρες της 16/17.5.2014, στην Αγριλίτσα Αργολίδας, εισήλθαν σε κατάστημα ιδιοκτησίας ημεδαπού και αφαίρεσαν πακέτα τσιγάρων και χρήματα.\nΤην 17.5.2014 τις πρωινές ώρες, στη Χούνη Αργολίδας, εισήλθαν σε κατάστημα ιδιοκτησίας ημεδαπής και αφαίρεσαν κούτες με πακέτα τσιγάρων.\nΤην 25.5.2014 τις πρωινές ώρες, στη Λυρκεία Αργολίδας, εισήλθαν σε κατάστημα ιδιοκτησίας ημεδαπού και αφαίρεσαν κούτες με πακέτα τσιγάρων, χρήματα και προϊόντα.\nΤην 25.5.2014 τις πρωινές ώρες, στην Καρυά Αργολίδας, εισήλθαν σε κατάστημα ιδιοκτησίας ημεδαπής και αφαίρεσαν χρήματα.\nΤην 25.5.2014 τις πρωινές ώρες, στην Καρυά Αργολίδας, εισήλθαν σε κατάστημα ιδιοκτησίας ημεδαπού και αφαίρεσαν πακέτα τσιγάρων, χρήματα, προϊόντα και ένα κινητό τηλέφωνο.\nΤην 31.5.2014 τις πρωινές ώρες, στο Ξυλόκαστρο Κορινθίας, εισήλθαν σε κατάστημα ιδιοκτησίας ημεδαπού και αφαίρεσαν πακέτα τσιγάρων.\nΤην 31.5.2014 τις πρωινές ώρες, στο Κιάτο Κορινθίας, εισήλθαν σε κατάστημα ιδιοκτησίας ημεδαπού και αφαίρεσαν χρήματα και πακέτα τσιγάρων και καπνού.\nτο προαναφερόμενο κυνηγετικό όπλο,\nοκτακόσια επτά (807) πακέτα τσιγάρων,\nπενήντα επτά (57) πακέτα καπνού,\nτρεις (3) κροτίδες,\nτο χρηματικό ποσό των -285- ευρώ,\nδύο (2) Ι.Χ. επιβατηγά οχήματα.


Για να μην ξεχνούμε - Ανοιχτό Παράθυρο\nHomeΠαρεμβάσειςΓια να μην ξεχνούμε\nΕίναι μερικά γεγονότα της πρόσφατης ιστορίας της Κύπρου, που δεν νοείται ούτε να αποσιωπούνται, ούτε να διαγράφονται, ούτε να τα σκεπάζει ο πέπλος της λήθης.\nΗ προδοσία του πραξικοπήματος του Ιουλίου του 1974, οδήγησε στην τουρκική εισβολή. Με το δεύτερο Αττίλα, η Τουρκία είχε ολοκληρώσει τους στόχους της επί του εδάφους, καταλαμβάνοντας το 37% της επικράτειας της Κυπριακής Δημοκρατίας.\nΘα ήταν λογικώς αναμενόμενο ότι, όσοι εντός Κύπρου συμμετείχαν στο πραξικόπημα, που κατά αμάχητον πλέον τεκμήριον οδήγησε στην τουρκική εισβολή, θα αναζητούσαν έλεος, άφεση αμαρτιών, συγχώρεση και επιείκεια για το εγκληματικό και εθνοκτόνο τους έργο.\nΑναγνωρίζοντας, είτε την εν πλήρη συνειδήσει προδοτική τους δράση, είτε τη βαρύτατη πλάνη με την οποία ενήργησαν με δήθεν πατριωτικά ελατήρια.\nΚαι όμως, τέλη Αυγούστου και αρχές Σεπτεμβρίου 1974, με τον τούρκο κατακτητή «εντός των πυλών», με τη Κύπρο αιμάσσουσα και καθημαγμένη , όσο κι αν φαίνεται απίστευτο, συνέχιζαν την ολέθρια δράση τους σε πλήρη εξυπηρέτηση των τουρκικών στοχεύσεων. Δημιουργώντας κλίμα περαιτέρω αποσταθεροποίησης και ανωμαλίας στις εναπομείνασες ελεύθερες περιοχές, δημιουργώντας τον κίνδυνο ολοκληρωτικής κατάληψης της Κύπρου.\nΣτις 30 Αυγούστου αποπειράθηκαν να δολοφονήσουν το Βάσο Λυσσαρίδη και δολοφόνησαν το ηγετικό στέλεχος της νεολαίας της ΕΔΕΚ Δώρο Λοΐζου. Στις 8 Σεπτεμβρίου δολοφόνησαν τον αστυνομικό Δημοσθένη Γεωργίου, επειδή έγραφε συνθήματα υπέρ του νόμιμου Προέδρου Αρχιεπισκόπου Μακαρίου, στο Μέσα Χωριό της Πάφου,\nΣτις 29 Σεπτεμβρίου δολοφόνησαν επίσης, τον οδηγό λεωφορείου Ηλία Πελαβά επειδή μετέφερε επιβάτες σε συλλαλητήριο στη Λεμεσό υπέρ της επιστροφής του Μακαρίου στην Κύπρο. Όλα αυτά ενώ η Τουρκία κατείχε το 37% των εδαφών της Κυπριακής Δημοκρατίας και απειλούσε με ολοκληρωτική κατάληψη το νησί.\nΑν θα μπορούσε να υπάρξει ένα ελάχιστο άλλοθι για την προδοσία της εσωτερικής ανωμαλίας και των αναρίθμητων εγκλημάτων της ΕΟΚΑ Β πριν το πραξικόπημα και για την κορυφαία πράξη του εγκλήματος της 15ης Ιουλίου στο όνομα του πόθου για την Ένωση με την Ελλάδα, ένα τέτοιο άλλοθι δεν θα μπορούσε να υπάρξει την περίοδο που ακολούθησε την τουρκική εισβολή. Γιατί είδαν και μαρτύρησαν με τα ίδια τους τα μάτια, τι είχε προκαλέσει στην Κύπρο η προδοτική τους δράση και τα «ηρωικά τους κατορθώματα», ενδεδυμένα με πατριωτική πλειοδοσία, εθνοκαπηλεία και ενωσιολογία.\nΆρα το γεγονός ότι συνέχιζαν και μετά την τουρκική εισβολή, την αποδεδειγμένα τουρκοφόρο δράση τους, αποδεικνύει αδιαμφισβήτητα ότι η όλη διαγωγή τους είχε ως στόχο τη εξυπηρέτηση εκείνων των ξένων κέντρων που είχαν οργανώσει τη συνωμοσία κατά της Κύπρου. Και ότι υπήρξαν είτε αργυρώνητοι, είτε συνειδητοί εφιάλτες. Υπάρχει άραγε άλλη λογική εξήγηση, δικαιολογία ή άλλοθι για του άθλιους – άθλους τους, να δολοφονούν δημοκρατικούς πολίτες ενώ οι τάφοι των θυμάτων της τουρκικής εισβολής ήταν ακόμα νωποί;\nΥπάρχει όμως και μια άλλη διάσταση της άθλιας διαγωγής τους.\nΤο γεγονός ότι προσπάθησαν με κάθε τρόπο να αποτρέψουν την επιστροφή του νόμιμου Προέδρου της Κυπριακής Δημοκρατίας Αρχιεπισκόπου Μακαρίου στην Κύπρο. Ένα γεγονός που θα αποκαθιστούσε τη διεθνή νομιμότητα και υπόσταση του Κυπριακού Κράτους. Το οποίο, ως αποτέλεσμα των «κατορθωμάτων τους», κινδύνευε με κατάρρευση και διάλυση. Και όμως. Συνεχίζοντας την άθλια, επονείδιστη και εφιαλτική τους συμπεριφορά, επιχείρησαν με δολοφονίες, ένοπλες επιθέσεις και τραμπουκισμούς να τρομοκρατήσουν την τεράστια πλειοψηφία του λαού, που επέμενε στην επιστροφή του Μακαρίου.\nΑυτό το κείμενο δεν γράφεται για να «αναξέσει πληγές του παρελθόντος» , όπως συχνά υποστηρίζουν οι θιασώτες της ιστορικής αμνησίας και της περιβόητης λήθης. Γράφεται για να διατηρείται αλώβητη η μνήμη και να φωτίζεται διδακτικά το μέλλον. Γιατί, όπως προσφυώς λέγεται, λαοί χωρίς μνήμη και συνείδηση της ιστορίας τους, είναι καταδικασμένοι να ξαναζήσουν εθνικές καταστροφές και τραγωδίες.\nΓιατί η αλήθεια είναι ότι 45 χρόνια μετά, παρά τα όσα έχουν πράξει, πριν, κατά και μετά τη διπλή τραγωδία του 1974, ούτε μεταμέλεια επέδειξαν, ούτε απολογία κατέθεσαν ενώπιον του λαού και της ιστορίας.\nΔεδομένου δε, ότι ο Μακάριος επέδειξε ανεπίτρεπτη μεγαλοθυμία με τον γνωστό «κλάδον ελαίας», οι δε Ελληνικές Κυβερνήσεις της μεταπολίτευσης εγκληματικά παρέλειψαν να παρουσιάσουν ενώπιον δικαστηρίων τους πρωταίτιους της εθνικής προδοσίας, αυτό που απομένει, ως ετυμηγορία είναι μόνο, το ανάθεμα της ιστορίας.


Τέλος ο Ρώσος από Σέρρες - ΑΣΠΙΣ ΤΕΡΠΝΗΣ\nHome ΑΡΧΙΚΗ ΕΘΝΙΚΟ Τέλος ο Ρώσος από Σέρρες\nΤέλος ο Ρώσος από Σέρρες\nSV7 ERG 7/23/2013 06:04:00 μ.μ. ΑΡΧΙΚΗ, ΕΘΝΙΚΟ,\nΡώσος ήταν και πάει… Οι εξελίξεις στον Πανσερραϊκό, στα διοικητικά, είναι ραγδαίες αφού όπως έγινε γνωστό η ΠΑΕ σταμάτησε κάθε επικοινωνία με τον υποψήφιο επενδυτή, Κονσταντίν Βοστρίγκοφ!\nΤην είδηση ανακοίνωσε ο διευθύνων σύμβουλος των Σερραίων, Λάζαρος Θεοδωρίδης, ο οποίος αφού διέκοψε την συνέντευξη των Βασίλη Χρυσανθίδη – Γιώργου Γούνα, τους ενημέρωσε τηλεφωνικά πως τερματίζεται η συνεργασία του με τον Ρώσο επιχειρηματία!\n«Τώρα στην επικοινωνία που είχαμε με τον Λάζαρο Θεοδωρίδη μου είπε πως σταματά η συνεργασία αυτή των δύο πλευρών και ο κύριος αυτός θα πάρει δρόμο», ήταν η χαρακτηριστική ατάκα του Βασίλη Χρυσανθίδη.\nΤι σημαίνει αυτό; Πως πλέον το μέλλον του συλλόγου βρίσκεται στα χέρια του Λάζαρου Θεοδωρίδη και των Σερραίων, ενώ την Δευτέρα (22/7) πρόκειται να γίνει έκτακτο ΔΣ στα γραφεία της ΠΑΕ το απόγευμα, όπου θα παρθούν αποφάσεις για το μέλλον της ομάδας. «Θα κάνουμε κάθε προσπάθεια με όλους για να κρατηθεί η ομάδα στην Β’ Εθνική», πρόσθεσε για το συεκγκριμένο γεγονός ο Χρυσανθίδης.\nΑναρτήθηκε από SV7 ERG στις 7/23/2013 06:04:00 μ.μ.


Animus nudus, Ποίηση, Φιλιππαίος Αντώνης, ISBN 978-960-382-344-5 | Kaktos.gr\nΣυγγραφέας: Φιλιππαίος Αντώνης\nΣε ποιο δύσβατο μονοπάτι οδηγείται μία ψυχή που ξεγυμνώνεται;\nΣε εκείνο της λύτρωσης.\nΜέχρι πού θα μπορούσε να φτάσει για τον έρωτα;\nΈως τα πέρατα του φωτός.\nΠόσες κραυγές του έρωτα μπορούν να σπάσουν όρκους σιωπής;\nΌσες και οι λέξεις που ανασταίνονται μέσα από τα χείλη,\nαποκαλύπτοντας τα μυστικά της ψυχής...\nΟ Αντώνης Φιλιππαίος γεννήθηκε το 1980 στην Αθήνα. Ήδη από την εφηβεία ξεκίνησε τα πρώτα του βήματα στην ποίηση και έλαβε αρκετές διακρίσεις. Μετά το Λύκειο έζησε για δύο χρόνια στην Ιταλία για επιμορφωτικούς λόγους. Επιστρέφοντας στην Ελλάδα απέκτησε πτυχίο Ιταλικής Γλώσσας και Φιλολογίας στο Πανεπιστήμιο Αθηνών και έκανε σπουδές στις Διεθνείς και Ευρωπαϊκές Σχέσεις. Ζει μόνιμα στην Αθήνα και εργάζεται στον ιδιωτικό τομέα.


1 Τίτλος Μαθήματος: Μαθηματική Ανάλυση Ενότητα Β. Διαφορικός Λογισμός Κεφάλαιο Β.05.3: Μέγιστα και Ελάχιστα Όνομα Καθηγητή: Γεώργιος Ν. Μπροδήμας Τμήμα Φυσικής Γεώργιος Νικ. Μπροδήμας Ενότητα Β.05.3: Μέγιστα και Ελάχιστα 1\n2 Άδειες Χρήσης Το παρόν εκπαιδευτικό υλικό υπόκειται σε άδειες χρήσης Creative Commons. Για εκπαιδευτικό υλικό, όπως εικόνες, που υπόκειται σε άλλου τύπου άδειας χρήσης, η άδεια χρήσης αναφέρεται ρητώς. Χρηματοδότηση Το παρόν εκπαιδευτικό υλικό έχει αναπτυχθεί στα πλαίσια του εκπαιδευτικού έργου του διδάσκοντα. Το έργο «Ανοικτά Ακαδημαϊκά Μαθήματα στο Πανεπιστήμιο Πατρών» έχει χρηματοδοτήσει μόνο την αναδιαμόρφωση του εκπαιδευτικού υλικού. Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους. Γεώργιος Νικ. Μπροδήμας Ενότητα Β.05.3: Μέγιστα και Ελάχιστα\n3 Πίνακας Περιεχομένων 5.3 Μέγιστα Ελάχιστα Πρόβλημα Πρόβλημα Πρόβλημα Πρόβλημα Παράδειγμα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Παράδειγμα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα Πρόβλημα... 7 Από την Φυσική Πρόβλημα Πρόβλημα Πρόβλημα... 8 Γεώργιος Νικ. Μπροδήμας Ενότητα Β.05.3: Μέγιστα και Ελάχιστα 3\n4 5.3 Μέγιστα Ελάχιστα Πρόβλημα Να ευρεθούν οι διαστάσεις ενός ορθογωνίου κουτιού με το ελάχιστο κόστος εάν το κόστος κατασκευής είναι 10 cents ανά τ.μ. ο πυθμένας, 5 cents ανά τ.μ. οι πλευρές και 7 cents ανά τ.μ. η οροφή. Ο όγκος πρέπει να είναι κ.μ. και το ύψος 1 μ Πρόβλημα Για την κατασκευή κυλινδρικών δοχείων γάλακτος ορισμένου τύπου χρησιμοποιούνται 96cm χαρτιού. Οι διαστάσεις των δοχείων είναι τέτοιες ώστε να χωράνε τον μέγιστο δυνατό όγκο γάλακτος. Να βρεθούν η ακτίνα R και το ύψος h του κυλίνδρου Πρόβλημα Να ευρεθούν οι διαστάσεις ενός ορθογωνίου κουτιού που να έχει το ελάχιστο κόστος και του οποίου το κατασκευαστικό κόστος είναι 1.0 /m η επιφάνεια του πυθμένα, 5 /m οι πλευρικές επιφάνειες και 7 /m η πάνω επιφάνεια και του οποίου το ύψος είναι 1m. Ο όγκος πρέπει να είναι V=m Πρόβλημα Ένα κομμάτι πάγου έχει σχήμα κυλινδρικό και όγκο 3 V 400cm. Να ευρεθούν η ακτίνα και το ύψος που πρέπει να έχει ο κύλινδρος ώστε ο πάγος να αργήσει όσο το δυνατόν να λιώσει Παράδειγμα Θέλουμε να κατασκευάσουμε ένα δοχείο, χωρητικότητας 1lt, σε σχήμα ορθού κυκλικού κυλίνδρου. Να ευρεθούν οι διαστάσεις με το μικρότερο κόστος Πρόβλημα Μία σκάφη πρόκειται να κατασκευασθεί από τρία μεταλλικά φύλλα το καθένα πλάτους 1 m και μήκους 6 m συν τα πλευρικά τοιχώματα που έχουν το σχήμα του τραπεζοειδούς. Να ευρεθεί η γωνία που πρέπει να σχηματίζουν τα τρία φύλλα μεταξύ τους ώστε η χωρητικότητα της σκάφης να είναι μέγιστη Πρόβλημα Να ευρεθούν η ακτίνα της βάσης και το ύψος ενός ορθού κυκλικού κυλίνδρου που είναι εγγεγραμμένος σε μία σφαίρα ακτίνας R και έχει τον μέγιστο δυνατό όγκο Πρόβλημα Από όλα τα ορθογώνια τα εγγεγραμμένα σε κύκλο μοναδιαίας ακτίνας να ευρεθεί αυτό που έχει: α) το μέγιστο εμβαδόν β) την μέγιστη περίμετρο. Γεώργιος Νικ. Μπροδήμας Ενότητα Β.05.3: Μέγιστα και Ελάχιστα 4\n5 5.3.9 Πρόβλημα Από όλα τα ορθογώνια τα εγγεγραμμένα σε ημικύκλιο ακτίνας, να ευρεθεί εκείνο με το μεγαλύτερο εμβαδό. Ποιές οι διαστάσεις του; Πρόβλημα Να δειχθεί ότι από όλα τα ορθογώνια με περίμετρο 8m αυτό με το μεγαλύτερο εμβαδό είναι τετράγωνο Πρόβλημα Το σχήμα δείχνει ένα ορθογώνιο εγγεγραμμένο σε ισοσκελές τρίγωνο του οποίου η υποτείνουσα έχει μήκος. 1. Να εκφρασθεί η y συντεταγμένη του σημείου P ως συνάρτηση του x. Να εκφρασθεί το εμβαδό του ορθογωνίου ως συνάρτηση του x 3. Να ευρεθεί το μέγιστο εμβαδό που μπορεί να έχει ένα τέτοιο ορθογώνιο καθώς και οι διαστάσεις του Πρόβλημα Ποιά η ελάχιστη περίμετρος ενός ορθογωνίου με εμβαδό 16 και ποιές οι διαστάσεις του; Παράδειγμα Να δειχθεί ότι από όλα τα ορθογώνια με περίμετρο 8 αυτό που έχει το μεγαλύτερο εμβαδό είναι τετράγωνο Πρόβλημα Ένα ισοσκελές τραπέζιο είναι εγγεγραμμένο σε κύκλο ακτίνας R. Η μία βάση έχει μήκος R. Να ευρεθεί το μήκος της άλλης βάσης αν το εμβαδόν είναι μέγιστο Πρόβλημα Να προσδιορισθούν οι διαστάσεις του ορθογωνίου με το μεγαλύτερο εμβαδόν που να είναι εγγεγραμμένο σε ένα ορθογώνιο τρίγωνο και η μία πλευρά του να εφάπτεται στην υποτείνουσα Πρόβλημα Να ευρεθεί ο μέγιστος όγκος ενός κυλίνδρου εγγεγραμμένου σε ορθό κυκλικό κώνο ύψους h και ακτίνας βάσης r αν δίδεται ότι: I. ο άξονας συμμετρίας του κυλίνδρου συμπίπτει με τον άξονα συμμετρίας του κώνου και, II. 1 το ύψος του κυλίνδρου δεν είναι μικρότερο από h Πρόβλημα Να ευρεθεί ο όγκος του μεγαλύτερου ορθού κυκλικού κώνου που είναι εγγεγραμμένος σε σφαίρα ακτίνας 3. Γεώργιος Νικ. Μπροδήμας Ενότητα Β.05.3: Μέγιστα και Ελάχιστα 5\n6 Πρόβλημα Οι πλευρές ενός τριγώνου έχουν μήκος a και b και η μεταξύ τους γωνία είναι θ. Για ποια τιμή της γωνίας θ το εμβαδό του τριγώνου είναι μέγιστο; Πρόβλημα Δίδεται τραπέζιο με πλευρές α, α, α και x. Να βρεθεί το x ώστε το τραπέζιο να έχει μέγιστο εμβαδόν Πρόβλημα Να δειχθεί ότι το ισοσκελές τρίγωνο με το μέγιστο εμβαδόν που εγγράφεται σε κύκλο σταθερής ακτίνας α είναι ισόπλευρο Πρόβλημα Να ευρεθεί το ορθογώνιο με το μεγαλύτερο εμβαδόν που είναι εγγεγραμμένο σε ημικύκλιο ακτίνας r Πρόβλημα Ένα ορθογώνιο πρόκειται να εγγραφεί στην έλλειψη 4x y 4 έτσι ώστε οι πλευρές του να είναι παράλληλες προς τους άξονες. Να ευρεθούν τα μήκη των πλευρών του ορθογωνίου έτσι ώστε αυτό να έχει το μέγιστο εμβαδόν Πρόβλημα Ενα ορθογώνιο έχει την βάση πάνω στον άξονα των x και τις άλλες δύο κορυφές του στην παραβολή y 1 x. Ποιό το μέγιστο εμβαδό που μπορεί να έχει το ορθογώνιο και ποιές οι διαστάσεις του; Πρόβλημα Να ευρεθεί το πλησιέστερο σημείο της παραβολής y x στο σημείο (1,4) Πρόβλημα Ένας διάδρομος πλάτους a μέτρων σχηματίζει ορθή γωνία με ένα διάδρομο πλάτους b μέτρων. Ποίο είναι το μέγιστο Ποίο είναι το μέγιστο μήκος l μίας δοκού που χωράει να περάσει από τον διάδρομο αυτό; (Θεωρούμε ότι η δοκός καθώς μεταφέρεται παραμένει οριζόντια). l1 a θ l θ b Γεώργιος Νικ. Μπροδήμας Ενότητα Β.05.3: Μέγιστα και Ελάχιστα 6\n7 5.3.6 Πρόβλημα Ένα σύρμα μήκους l κόβεται σε δύο κομμάτια. Με το ένα κομμάτι φτιάχνουμε ένα τετράγωνο και με το άλλο ένα ισόπλευρο τρίγωνο. Πως πρέπει να κοπεί το σύρμα ώστε το άθροισμα των εμβαδών των δύο σχημάτων να είναι α) μέγιστο β) ελάχιστο; Πρόβλημα Ένα αμφίβιο όχημα, που κινείται με ταχύτητα u στην θάλασσα και με ταχύτητα 1 u στην ξηρά κινείται από το σημείο Ax,y που βρίσκεται στην ξηρά στο σημείο A A B x,y που βρίσκεται στην ξηρά. Θεωρούμε ότι ο άξονας Οx συμπίπτει με την διαχωριστική γραμμή ξηράς - θάλασσας. α. Να ευρεθεί ποία σχέση πρέπει να ικανοποιεί η συντεταγμένη x του σημείου Σ, στο οποίο το όχημα θα βγει στην ξηρά, ώστε η διαδρομή ΑΣΒ να διανυθεί στον ελάχιστο χρόνο. β. Αν π και δ είναι οι γωνίες που σχηματίζουν τα ευθύγραμμα τμήματα ΑΣ και ΣΒ με την κάθετο B B προς τον άξονα Οx στο σημείο Σ δείξτε ότι ο χρόνος διαδρομής είναι ακρότατος όταν sinπ u1 sin u. y Α Θάλασσα π Σ x Ξηρά δ Β Πρόβλημα Μεταξύ δύο πόλεων που τις συμβολίζουμε με Α και Β πρόκειται να κατασκευασθεί υπόγειος αγωγός. Η μελέτη του εδάφους δίδει ότι το κόστος κατασκευής ανά Km είναι c στην περιοχή Ι (y>0) και 1 c στην περιοχή ΙΙ όπου κόστος κατασκευής; Πρόβλημα y 0. Ποία πρέπει να είναι η διαδρομή έτσι ώστε να ελαχιστοποιηθεί το ολικό Να αποδειχθεί ότι η γωνία πρόσπτωσης ισούται με την γωνία ανάκλασης. Από την Φυσική Πρόβλημα Η φωτεινότητα μιας σημειακής φωτεινής πηγής είναι ανάλογη της έντασης της πηγής και αντιστρόφως ανάλογη του τετραγώνου της απόστασης μεταξύ πηγής και σημείου παρατήρησης. Εάν δύο σημειακές φωτεινές πηγές βρίσκονται σε μεταξύ τους απόσταση 10m και η ένταση της μιας είναι Γεώργιος Νικ. Μπροδήμας Ενότητα Β.05.3: Μέγιστα και Ελάχιστα 7\n8 τετραπλάσια της έντασης της άλλης να ευρεθεί το σκοτεινότερο σημείο πάνω στην ευθεία που ενώνει τις δύο πηγές Πρόβλημα Δίδεται τετράγωνο πλευρά α. Από κάθε κορυφή του αφαιρούμε ένα τετραγωνάκι πλευράς x. Να βρεθεί ο μέγιστος όγκος της ανοικτής δεξαμενής που μπορεί να κατασκευασθεί με την αναδίπλωση του υπολοίπου τετραγώνου Πρόβλημα Κάποια χρονική στιγμή ένα ιστιοπλοϊκό σκάφος βρίσκεται 0 Km νότια ενός φορτηγού πλοίου. Το ιστιοπλοϊκό ταξιδεύει ανατολικά με ταχύτητα 0 Km/h ενώ το φορτηγό ταξιδεύει νότια με ταχύτητα 40 Km/h. Εάν η ορατότητα είναι 10 Km θα μπορέσει το ένα πλοίο να "δει" το άλλο; όπου α είναι σταθερά με τιμή περίπου 5.9x10-11 ενώ η απόσταση r μετριέται σε μέτρα. Να ευρεθεί η πιο πιθανή απόσταση του ηλεκτρονίου από το κέντρο. Γεώργιος Νικ. Μπροδήμας Ενότητα Β.05.3: Μέγιστα και Ελάχιστα 8\n9 Σημειώματα Α) Σημείωμα Χρήσης Έργων Τρίτων Το υλικό της Μαθηματικής Ανάλυσης προέρχεται από τις σημειώσεις του Επίκουρου Καθηγητή κ. Γεωργίου Ν. Μπροδήμα για τις ανάγκες διδασκαλίας του ομώνυμου μαθήματος στο Τμήμα Φυσικής του Πανεπιστημίου Πατρών. Β) Σημείωμα Αναφοράς Copyright Πανεπιστήμιο Πατρών, Γεώργιος Ν. Μπροδήμας. «Μαθηματική Ανάλυση. Ενότητα Β.053: Μέγιστα και Ελάχιστα». Έκδοση: 1.0. Πάτρα 015. Διαθέσιμο από τη δικτυακή διεύθυνση: /PHY191/ Γ) Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά, Μη Εμπορική Χρήση Παρόμοια Διανομή 4.0  ή μεταγενέστερη, Διεθνής Έκδοση. Εξαιρούνται τα αυτοτελή έργα τρίτων π.χ. φωτογραφίες, διαγράμματα κ.λ.π., τα οποία εμπεριέχονται σε αυτό και τα οποία αναφέρονται μαζί με τους όρους χρήσης τους στο «Σημείωμα Χρήσης Έργων Τρίτων».  Ως Μη Εμπορική ορίζεται η χρήση: που δεν περιλαμβάνει άμεσο ή έμμεσο οικονομικό όφελος από την χρήση του έργου, για το διανομέα του έργου και αδειοδόχο που δεν περιλαμβάνει οικονομική συναλλαγή ως προϋπόθεση για τη χρήση ή πρόσβαση στο έργο που δεν προσπορίζει στο διανομέα του έργου και αδειοδόχο έμμεσο οικονομικό όφελος (π.χ. διαφημίσεις) από την προβολή του έργου σε διαδικτυακό τόπο Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί. Δ) Διατήρηση Σημειωμάτων Οποιαδήποτε αναπαραγωγή ή διασκευή του υλικού θα πρέπει να συμπεριλαμβάνει: το Σημείωμα Αναφοράς το Σημείωμα Αδειοδότησης τη δήλωση Διατήρησης Σημειωμάτων το Σημείωμα Χρήσης Έργων Τρίτων (εφ όσον υπάρχει). Γεώργιος Νικ. Μπροδήμας Ενότητα Β.05.3: Μέγιστα και Ελάχιστα 9


FaraLand (FARA) τιμή, διαγράμματα, κεφαλαιοποίηση αγοράς και άλλα στατιστικά | CoinMarketCap\nΚρυπτονομίσματα: 16,972Ανταλλακτήρια: 453Κεφαλαιοποίηση Αγοράς: €1,730,781,760,86224ωρος Όγκος: €65,488,980,469Dominance: BTC: 40.3% ETH: 18.8%ETH Gas: 112 Gwei\nOn 1,458,892 watchlists\nFaraLand Τιμή (FARA)\nδιάγραμμα FaraLand σε EUR\nLive FaraLand Chat\nWhat's happening on FaraLand?\nFARA Price Statistics\nFaraLand Τιμή σήμερα\nFaraLand Τιμή χθες\nFaraLand Ιστορικό τιμών\nJul 28, 2021 (6 months ago)\nJun 22, 2021 (7 months ago)\nμετατροπέας FARA σε EUR\nFARA Τιμή δεδομένων σε πραγματικό χρόνο\nΤιμή FaraLand σήμερα είναι €0.575655 EUR με 24ωρο όγκο συναλλαγών €1,120,368 EUR. Ενημερώνουμε την τιμή FARA σε EUR σε πραγματικό χρόνο. Το FaraLand έχει μειωθεί 0.94 τις τελευταίες 24 ώρες. Η τρέχουσα κατάταξη του CoinMarketCap επί του παρόντος είναι #933, με κεφαλαιοποίηση αγοράς €12,469,346 EUR. Έχει κυκλοφοριακή προσφορά 21,661,163 FARA νομισμάτων και μέγ. προσφορά 100,000,000 FARA νομισμάτων.\nΤα κορυφαία ανταλλακτήρια για συναλλαγές σε FaraLand είναι επί του παρόντος το MEXC, LBank, Hoo, BKEX, και το . Μπορείτε να βρείτε και άλλα τα οποία περιλαμβάνονται στη .\nΤι είναι το FaraLand (FARA);\nΤο FaraLand (FARA) είναι ένα παιχνίδι για πολλούς παίκτες που βασίζεται στο Binance Smart Chain (BSC). Το turn-based παιχνίδι ρόλων (RPG) επιτρέπει στους παίκτες να κατέχουν πολεμιστές NFT και να τους εξοπλίζουν με μοναδικά όπλα, πανοπλίες και κατοικίδια.\nΟ κόσμος του FaraLand κατοικείται από πολλές φυλές (άνθρωπος, ορκ, άγγελος, δαίμονας, dragonborn, ξωτικό, νεράιδα) που περιμένουν τη στιγμή τους. Οι χρήστες μπορούν να συμμετέχουν σε μάχες και να συλλέγουν ψηφιακά αντικείμενα με πραγματική αξία που έχουν δημιουργηθεί χρησιμοποιώντας την τεχνολογία blockchain. Τα συλλεκτικά αντικείμενα διακρίνονται για την αυθεντικότητα, τη μοναδικότητα και τη σπανιότητά τους.\nΚατά τον σχεδιασμό του FaraLand, η ομάδα προγραμματιστών επικεντρώθηκε στη δημιουργία μιας μοναδικής εμπειρίας παιχνιδιών NFT (με κινούμενα σχέδια και χιλιάδες τύπους εξοπλισμού). Προσφέρουν στους χρήστες συναρπαστικό gameplay, βασικές αρχές και μηχανική, ενώ δίνουν έμφαση σε μια συναρπαστική ιστορία.\nΠοιοι είναι οι ιδρυτές του FaraLand;\nΤο FaraLand συνιδρύθηκε από τη Moon Knight Labs, που ξεκίνησε τον Σεπτέμβριο του 2020. Η Moon Knight Labs είναι μια ομάδα έμπειρων προγραμματιστών, καλλιτεχνών και διοργανωτών με δέκα χρόνια εμπειρίας σε διάφορους τεχνολογικούς τομείς και πέντε χρόνια εμπειρίας στο blockchain. Η ομάδα αυτή τη στιγμή αριθμεί 14 μέλη, συμπεριλαμβανομένων των αρχικών έξι ιδρυτών. Ας δούμε ορισμένους:\nΟ Alfred Alfie (Hung Nguyen) είναι Διευθύνων Σύμβουλος και CTO της Moon Knight Labs. Έχει περίπου πέντε χρόνια εμπειρίας σε DApps και blockchain, συν δέκα χρόνια στην τεχνολογία λογισμικού. Πριν από το FaraLand, ο Alfie κατείχε τη θέση του CTO στη Merctrans και τη Felizz.\nΟ Kelvin (Tung Phan) διατελεί χρέη Επικεφαλής Στρατηγικής Προϊόντος. Είναι ένας οραματικός καλλιτέχνης πολυμέσων και έχει δέκα χρόνια εμπειρίας σε δημιουργικά προϊόντα. Κέρδισε την πρώτη θέση στο διαγωνισμό "Chat Hanoi".\nΟ Vianz (Nguyen Ha Viet Anh) είναι ο Καλλιτεχνικός Διευθυντής της Moon Knight Labs. Είναι επίσης Επικεφαλής σχεδιαστής της Vingroup. Επιπλέον, ο Vianz είναι ο Καλλιτέχνης συνεργάτης της Garena Singapore.\nΟ Artwood Elvis κατέχει τον τίτλο του Blockchain Master of FaraLand. Είναι ειδικός προσκηνίου UI/UX και πρώην μηχανικός έξυπνων συμβολαίων.\nNautilus είναι το ψευδώνυμο του Επικεφαλής Μηχανικού. Είναι ένας γνώστης και παθιασμένος προγραμματιστής blockchain με επτά χρόνια εμπειρίας στην ανάπτυξη full-stack.\nΤι καθιστά το FaraLand (FARA) μοναδικό;\nΤο FaraLand είναι ένα BSC turn-based RPG που χρησιμοποιεί όλες τις δυνατότητες των NFT για gaming. Δεν είναι απλώς μια πλατφόρμα για τη συλλογή NFT. Οι προγραμματιστές έχουν επικεντρωθεί στην αρχή του "παίξτε για να κερδίσετε χρήματα". Πώς λειτουργεί: μπορείτε να επανεπενδύσετε στο παιχνίδι, να αναβαθμίσετε τον χαρακτήρα σας ή να εξαργυρώσετε. Εάν είστε κάτοχος NFT στο FaraLand, θα μπορείτε να παρακολουθείτε γεγονότα εντός του παιχνιδιού, επιτρέποντάς σας να κερδίσετε περισσότερα διακριτικά FARA. Στόχος του project είναι να αποτελέσει τη ναυαρχίδα των παιχνιδιών στο Binance Smart Chain (BSC).\nΤα χαρακτηριστικά του FaraLand περιλαμβάνουν: Τυχαία δημιουργημένους μοναδικούς ήρωες. Σύστημα τιμών Hero Floor. Μηχανή Gacha-liked για εξοπλισμό ERC 1155. Αγορά με χαμηλή προμήθεια. Δραστηριότητες gaming. Πλατφόρμα DAO. Σύστημα γης. Εκτροφή κατοικίδιων ζώων.\nΌσον αφορά τις δυνατότητες, όλοι οι φανατικοί της αγοράς crypto και οι χρήστες που δεν χρησιμοποιούν crypto μπορούν να συμμετέχουν στο FaraLand. Δηλαδή, ακόμη και παίκτες που δεν χρησιμοποιούν κρυπτονόμισμα μπορούν να συμμετάσχουν στο παιχνίδι και να κερδίσουν διακριτικά (τα οποία μπορούν να ανταλλαχθούν με χρήματα fiat). Οι παίκτες μπορούν να χρησιμοποιήσουν διακριτικά FARA για να αγοράσουν ήρωες και εξοπλισμό NFT στην αγορά.\nΔιαβάστε για το Blockchain Cuties Universe Governance (BCUG).\nΔιαβάστε για το Mist (MIST) και το The Sandbox (SAND).\nΜάθετε περισσότερα σχετικά με τα μη ανταλλάξιμα διακριτικά στο CMC Alexandria.\nΤι είναι το πρωτόκολλο Binance Smart Chain; Πατήστε εδώ για να μάθετε.\nΕμπλουτίστε τις γνώσεις σας για τα κρυπτονομίσματα με το ιστολόγιο CoinMarketCap.\nΠόσα νομίσματα FaraLand (FARA) υπάρχουν σε κυκλοφορία;\nΤο FaraLand (FARA) είναι ένα διακριτικό κρυπτονομίσματοςBEP-20 που δημιουργήθηκε με Binance Smart Chain. Η συνολική προσφορά του FARA είναι 100 εκατομμύρια διακριτικά και από τον Ιούνιο του 2021, υπάρχουν 3,69 εκατομμύρια διακριτικά στην τρέχουσα κυκλοφορία. Η κατανομή έχει ως εξής:\nΕπενδυτές Angel - 3,54%\nΡευστότητα & Καταχώρηση - 9,47%\nΙδρυτική Κοινότητα - 8%\nΙδιωτική πώληση - 10,67%\nΔημόσια πώληση - 1,28%\nΟμάδα & Σύμβουλος - 15%\nΊδρυμα - 20%\nMarketing & Συνεργάτες - 5%\nGame κίνητρα – 22%\nΤο διακριτικό FARA χρησιμοποιείται σε όλο το οικοσύστημα. Για παράδειγμα: αγορά εξοπλισμού για τους ήρωες, αναβάθμιση του εξοπλισμού σε υψηλότερο επίπεδο, εκχώρηση ενός μοναδικού ονόματος στον ήρωα, ανταμοιβές για ενέργειες εντός παιχνιδιού, ψηφοφορία στο DAO.\nΟ Faraland πραγματοποίησε μια αρχική προσφορά DEX στις 12 Ιουνίου 2021. Το IDO πραγματοποιήθηκε στο BSClaunch και το Red Kite.\nΠώς είναι ασφαλές το δίκτυο FaraLand;\nΤο FaraLand (FARA) ελέγχεται και διασφαλίζεται από το MoonPool και το Certik. Αυτή η δράση καλύπτει ένα ευρύ φάσμα χαρακτηριστικών διακριτικών και ελέγχων έξυπνων συμβολαίων. Επιπλέον, το FARA μπορεί να αποθηκευτεί με ασφάλεια σε υποστηριζόμενα πορτοφόλια που είναι συνδεδεμένα στο Binance Smart Chain.\nΠού μπορείς να αγοράσεις FaraLand (FARA);\nΤα διακριτικά FARA είναι διαθέσιμα στο DODO BSC και στο PancakeSwap (V2), αποκεντρωμένα ανταλλακτήρια για διακριτικά BEP-20 στο Binance Smart Chain.\nΒρείτε περισσότερες πληροφορίες σχετικά με την αγορά crypto στον οδηγό μας.\nΔείτε τα κορυφαία διακριτικά Binance Smart Chain ανά κεφαλαιοποίηση αγοράς εδώ.


Μαραθώνιος Αθήνας: Ο Κενυάτης Ρότιτς κέρδισε στην κλασική διαδρομή | Euronews\nΜαραθώνιος Αθήνας: Ο Κενυάτης Ρότιτς κέρδισε στην κλασική διαδρομή\nΑπό Ιωάννης Καράγιωργας • ανανεώθηκε πριν: 13/11/2016\nΟ 34ος Αυθεντικός Μαραθώνιος της Αθήνας ανέδειξε νικητή τον Λούκα Ρότιτς Λομπουβάν. Ο Κενυάτης δρομέας ολοκλήρωσε την κλασική διαδρομή σε 2 ώρες, 12 λεπτά και 49 δευτερόλεπτα χωρίς πάντως να καταφέρει να πραγματοποιήσει ρεκόρ. Αυτό το διατηρεί από το 2014, ο συμπατριώτης του Φέλιξ Κάντι με χρόνο 2:10:37.\nΟ Ρότιτς κατάφερε να πάρει τη νίκη προσπερνώντας στο τελευταίο χιλιόμετρο τον συμπατριώτη του Μπένσον Κιπρούτο, ο οποίος ήταν δεύτερος τελικά με χρόνο 2:13:24. Στην τρίτη θέση ακολούθησε ο επίσης Κενυάτης Άντριου Κιμτάι με χρόνο 2:13:26.\nΤεράστια επιτυχία για την Ελλάδα στις γυναίκες\nΣτις γυναίκες η Ράνια Ρεμπούλη χάρισε πολύ μεγάλη επιτυχία στην Ελλάδα καθώς κατάφερε να τερματίσει στην τρίτη θέση με χρόνο 2:49:21. Φυσικά, η Ελληνίδα Μαραθωνοδρόμος κατέκτησε το πανελλήνιο πρωτάθλημα με αυτή την επίδοση.\nΜεγάλη μάχη πάντως δόθηκε για την πρώτη θέση, με την Κενυάτισα Νάνσι Αρουσέι να κατακτά τη νίκη με χρόνο 2:38:13 και την Αλγερινή Κένζα Νταχμανί να ακολουθεί κατά 7 δευτερόλεπτα πιο αργά.\nΠρωταθλητής Ελλάδας ο Μερούσης\nΌσον αφορά στο Πανελλήνιο πρωτάθλημα, ο Χριστόφορος Μερούσης ήταν ο μεγάλος νικητής.\nΟ περσινός νικητής του Μαραθωνίου, ήταν ο πρώτος Έλληνας (και 10ος στη γενική κατάταξη) με χρόνο 2:24:58 και κατέκτησε για τέταρτη σερί χρονιά το πανελλήνιο πρωτάθλημα.\nΔεύτερος Έλληνας τερμάτισε ο Κώστας Γκελαούζος και τρίτος ο Δημοσθένης Ευαγγελίδης.\nΕυρωπαϊκό Κλειστού Στίβου: «Χρυσός» ξανά ο Μίλτος Τεντόγλου


«Μου έκανε καλό, έτοιμος να επιστρέψω»\nΠαρασκευή 30 Ιανουαρίου 2015 17:14\nΤην θετική πλευρά του 5μηνου τραυματισμού του είδε ο Ντάνιελ Στάριτζ, που δήλωσε έτοιμος να επιστρέψει στους αγωνιστικούς χώρους ακόμη και στο προσεχές παιχνίδι πρωταθλήματος απέναντι στην Γουέστ Χαμ. Αναλυτικά κάποια κομμάτια από την μεγάλη συνέντευξη που παραχώρησε στην επίσημη ιστοσελίδα των «κόκκινων»:\n«Νιώθω υπέροχα. Ανυπομονώ να επιστρέψω στην δράση και να βοηθήσω τους συμπαίκτες μου. Έγινε σπουδαία δουλειά στις ΗΠΑ όσον αφορά την αποκατάσταση του προβλήματος. Φυσικά το ιατρικό επιτελείο της Λίβερπουλ είναι εξαιρετικό, αλλά το περιβάλλον εκεί ήταν διαφορετικό. Είμαι χαρούμενος με το πως πήγαν τα πράγματα.\nΣίγουρα είμαι πιο δυνατός ψυχικά μετά από όλο αυτό. Απήλαυσα στιγμές που δεν απολάμβανα όσο αγωνιζόμουν. Γενικά είμαι σκληρός με τον εαυτό μου, ακόμη και όταν παίζω καλά πάντα κοιτάω τι αρνητικό έκανα. Είχα χρόνο να σκεφτώ πράγματα όσον αφορά το τι χρειάζομαι για να πάω εκεί που θέλω στη ζωή μου.\nΔεν είμαι πολύ καλός, δεν ήθελα να βλέπω τα παιχνίδια αλλά έπρεπε. Παρακολούθησα όλους τους αγώνες. Αρκετές φορές σηκωνόμουν πολύ νωρίς, ανάλογα με τι ώρα ήταν τα ματς. Ήταν σημαντικό να βλέπω πως παίζουμε, τα σχήματα που χρησιμοποιούσαμε, αλλά και το στυλ των νέων ποδοσφαιριστών. Ήταν ωραίο που είδα απ’ έξω τα πράγματα. Όταν τα ζεις, είσαι σε μια φούσκα και δεν αντιλαμβάνεσαι καλά τι συμβαίνει.\nΠαίζουμε πολύ καλά, είμαι ενθουσιασμένος και αισιόδοξος για το μέλλον. Κράτησα επαφή με όλους όσο έλειπα και αυτό ήταν πολύ ωραίο. Ήταν μια σημαντική περίοδος για μένα. Ευελπιστώ πως όλα στο μέλλον θα είναι θετικά.\nΈπρεπε όλοι να είμαστε υπομονετικοί. Θα δώσω τον καλύτερό μου εαυτό, όπως πάντα κάνω, και δεν θα μασήσω. Αναλαμβάνω την πλήρη ευθύνη στις εμφανίσεις μου και ανυπομονώ να επιστρέψω. Άλλωστε γι’ αυτό δούλεψα τόσο σκληρά σε αυτό το διάστημα.\nΔεν ξέρω, αλήθεια, πως θα αισθάνομαι εάν παίξω με την Γουέστ Χαμ. Θα είμαι ενθουσιασμένος, σίγουρα. Ακόμη κι αν δεν παίξω, ακόμη κι αν πρέπει να περιμένω μέχρι να το αποφασίσει ο κόουτς, θα είμαι έτοιμος».